hotchpotch/miracl-hf-unified huggingface dataset:
প্রেমচাঁদ-রায়চাঁদ বৃত্তি
প্রেমচাঁদ-রায়চাঁদ বৃত্তি একটি ছাত্র বৃত্তি যা কলকাতা বিশ্ববিদ্যালয় প্রদান করতেন। প্রেমচাঁদ রায়চাঁদ নামে বোম্বাই-এর এক পারসি কোটিপতি ১৮৬৬ সালে কলকাতা বিশ্ববিদ্যালয় এই বৃত্তি প্রবর্তন করেন। ১৮৬৩ সালে কলকাতা বিশ্ববিদ্যালয়ের উপাচার্য ক্লডিয়াস এরস্কিন তাঁর সমাবর্তন ভাষণে দেশে শিক্ষার অগ্রগতির জন্য সহূদয় বিত্তবানদের প্রতি সাহায্য করার আবেদন জানান। বৃত্তির জন্য তহবিল প্রদান, শিক্ষাভবন নির্মাণ ইত্যাদির উদ্দেশ্যে অর্থ প্রদান করা যেতে পারে বলে ক্লডিয়াস এরস্কিন তাঁর ভাষণে উল্লেখ করেন। উপাচার্যের আহ্বানে সাড়া দিয়ে প্রেমচাঁদ রায়চাঁদ দুলক্ষ টাকা দান করেন। এ দানই ছিল প্রসিদ্ধ ‘প্রেমচাঁদ-রায়চাঁদ স্টুডেন্টশিপ’ (পি.আর.এস)-এর মূল অংশ। প্রতিযোগিতামূলক ও মর্যাদার দিক থেকে কলকাতা বিশ্ববিদ্যালয়ে উচ্চশিক্ষারত মেধাবী ছাত্রদের জন্য এটিই সর্বাপেক্ষা কাঙ্ক্ষিত বৃত্তি।
শর্তাবলিতে উল্লেখ করা হয় যে, এ দানের সমুদয় অর্থ সরকারি সনদপত্রে বিনিয়োগকৃত থাকবে। দাতার নামে পাঁচটি ছাত্রবৃত্তি প্রবর্তনের কথা বলা হয়। পাঁচ বছর মেয়াদি প্রতিটি বৃত্তির আর্থিক মূল্য হবে ২০০০.০০ টাকা। বিশেষ পরীক্ষার ফলাফলের উপর ভিত্তি করে এই বৃত্তি প্রদান করা হবে। কলকাতা বিশ্ববিদ্যালয়ের এম.এ ডিগ্রীধারীরাই শুধু এই বৃত্তির জন্য যোগ্য বলে বিবেচিত হয়।
প্রেমচাঁদ-রায়চাঁদ বৃত্তিধারীদের অনেকেই পরবর্তীকালে জাতীয় জীবনে খ্যাতিমান ব্যক্তিত্বে পরিণত হন। এঁদের মধ্যে ছিলেন স্যার আশুতোষ মুখার্জী (১৮৬৮), রামেন্দ্রসুন্দর ত্রিবেদী (১৮৮৮), যদুনাথ সরকার (১৮৯৭), রমেশচন্দ্র মজুমদার (১৯১২), সুরেন্দ্রনাথ সেন (১৯১৭), মেঘনাদ সাহা (১৯১৯), মুহম্মদ কুদরাত-এ-খুদা(১৯??), দীনেশচন্দ্র সেন (১৯৩৬), শ্রীমতী বিভা সেনগুপ্ত (১৯৩৭), অসীমা মুখোপাধ্যায় (১৯৪২), ব্রজেন্দ্রকিশোর বন্দ্যোপাধ্যায় (১৯৪৭) প্রমুখ ।
সামিরা মাখ্ম‌লবফ
সামিরা মাখমালবফ () (জন্ম: ১৫ই ফেব্রুয়ারি, ১৯৮০) ইরানী চলচ্চিত্র পরিচালক। তিনি প্রভাবশালী ইরানী পরিচালক ও লেখক মোহসেন মাখ্মলবফের মেয়ে। সামিরা ইরানী চলচ্চিত্রের নবকল্লোল আন্দোলনের একজন ব্যক্তিত্ব। তার ছোট বোন হানা মাখ্মলবফ-ও চলচ্চিত্র পরিচালনা করে খ্যাতি অর্জন করেছেন।
দিয়েগো বেলাসকেস
দিয়েগো রোদ্রিগেস দে সিলবা ই বেলাসকেস (স্পেনীয় ভাষায়: Diego Rodríguez de Silva y Velázquez) (৬ই জুন, ১৫৯৯ - ৬ই আগস্ট, ১৬৬০) বিখ্যাত স্পেনীয় চিত্রশিল্পী। তিনি রাজা ফিলিপ ৪ এর রাজদরবারের প্রধান শিল্পী ছিলেন। সমসাময়িক বারোক যুগের ব্যক্তিস্বাতন্ত্রবাদী শিল্পী হিসেবে তিনি প্রসিদ্ধ, মূলত পোর্ট্রেট শিল্পে সিদ্ধি লাভ করেছিলেন। ঐতিহাসিক ও সাংস্কৃতিক বহু দৃশ্যকে ছবিতে ফুটিয়ে তোলার পাশাপাশি স্পেনের রাজ পরিবারের অনেকের পোর্ট্রেট এঁকেছেন বেলাসকেস। এছাড়া অন্যান্য গুরুত্বপূর্ণ ইউরোপীয় ব্যক্তিত্ব ও সাধারণ লোকের ছবি এঁকেছেন। তার শিল্পী ক্যারিয়ার চূড়ান্ত সফলতা লাভ করেছে লেস মেনিয়ান্সের (১৯৫৬) মাধ্যমে।
বিশ্বের সুউচ্চ ভবনসমূহের তালিকা
নিম্নের শর্ত মেনে এখানে গগনচুম্বী ভবনের ক্রম তালিকা করা হয়েছে :
মূল তালিকায় কেবল সেই ভবনগুলোর নামই থাকবে যেগুলোর নির্মাণ কাজ সম্পূর্ণ শেষ হয়ে গেছে। এর নিচে একটি ভিন্ন তালিকায় নির্মীয়মান উঁচু ভবনগুলোর নাম সংযুক্ত করা হবে। ইংরেজি উইকিপিডিয়ার দীর্ঘ তালিকা থেকে কেবল প্রথম ৫০ টি ভবনের নাম এখানে সংযুক্ত করা হচ্ছে।
মিলিয়ন ডলার বেবি
মিলিয়ন ডলার বেবি (ইংরেজি ভাষায়: Million Dollar Baby) ২০০৪ সালে মুক্তিপ্রাপ্ত মার্কিন নাটকীয় চলচ্চিত্র। ক্লিন্ট ইস্টউড পরিচালিত এই ছবির মূল চরিত্রগুলোতে অভিনয় করেছেন ইস্টউড নিজে, হিলারি সোয়াংক এবং মরগ্যান ফ্রিম্যান। সেরা ছবিসহ মোট চারটি ক্ষেত্রে মিলিয়ন ডলার বেবি একাডেমি পুরস্কার অর্জন করে। এফ এক্স টুলের যে গল্প থেকে সিনেমাটি হয়েছে তার নাম "রোপ বার্নস"। অবশ্য ছবি হওয়ার পর থেকে গল্পটিও মিলিয়ন ডলার বেবি নামে প্রকাশিত হচ্ছে।
ম্যাগি ফিৎজারেল্ডের ছোটবেলা থেকেই বক্সার হওয়ার স্বপ্ন। কিন্তু দরিদ্র পরিবারে জন্মানোর কারণে ভাল বক্সিং প্রশিক্ষণ তো দূরের কথা, ঠিকমত পড়াশোনাও করতে পারেনি। এরই মধ্যে তার বয়স হয়ে গেছে ৩৩। এক বক্সিং প্রতিযোগিতায় সে প্রশিক্ষক ফ্র্যাংক-কে দেখে। ফ্র্যাংক মেয়েদের প্রশিক্ষণ দেয় না জেনেও সে তার কাছে যায়, প্রশিক্ষণের আশায়। মেয়েটিকে দেখে এডির মায়া হয়। এডির উৎসাহ দেখে ফ্র্যাংক ম্যাগিকে শেখাতে শুরু করে। অল্প সময়েই ম্যাগি বিখ্যাত বক্সার হয়ে উঠে। ফ্র্যাংক সহজে তার কোন বক্সারকে টাইটেলের জন্য খেলতে দেয় না। কিন্তু ম্যাগিকে টাইটেলের জন্য খেলার অনুমতি দেয়। টাইটেল খেলতে গিয়েই গুরুতর আহত হয় ম্যাগি। বেশ কটি হাড় ভেঙে একেবারে পঙ্গু হয়ে যায়। মৃত্যুর চেয়েও বেশি কষ্ট হতে থাকে তার। তারপরও ডাক্তাররা বাঁচানোর চেষ্টা করতে থাকে। ম্যাগি ফ্র্যাংক-কে অনুরোধ করে তাকে মেরে ফেলার জন্য। ফ্র্যাংক কোনভাবেই পারছিল না। কিন্তু ম্যাগি নিজের জিহ্বা চিবিয়ে খেয়ে ফেলার চেষ্টা করার পর অবশেষে ফ্র্যাংক রাজি হয়। তিল তিল করে গড়ে তোলা মেয়েটিকে নিজের হাতে হত্যা করে। এই মৃত্যুর দায় থেকে মুক্তির আশায় প্রায়শ্চিত্তের পথ বেছে নেয় সে। সিনেমার পুরো কাহিনীটি আসলে ফ্র্যাংকের মেয়ের (যে ফ্র্যাংককে পছন্দ করতো না) কাছে লেখা এডির একটি চিঠি। তাই সিনেমার বর্ণনাকারী এডি।অধিকাংশ সমালোচকই মিলিয়ন ডলার বেবির প্রশংসা করেছেন। রটেন টম্যাটোস-এ রেটিং ৯১%। মেটাক্রিটিক রেটিং ৮৬%। মেটাক্রিটিকে দর্শকরা ১০ এর মধ্যে ৭.৮ রেটিং দিয়েছেন। আইএমডিবি-তে রেটিং ৮.২।
শিকাগো সান-টাইম্‌সের রজার ইবার্ট একে মাস্টারপিসের মর্যাদা দিয়েছেন এবং ২০০৪ এর সেরা ছবি হিসেবে আখ্যায়িত করেছেন। নিউ ইয়র্ক টাইম্‌সের "ড্যানা স্টিভেন্স" বলেছেন, "With its careful, unassuming naturalism, its visual thrift and its emotional directness, Million Dollar Baby feels at once contemporary and classical, a work of utter mastery that at the same time has nothing in particular to prove."।
ক্লিন্ট ইস্টউড
ক্লিনটন "ক্লিন্ট" ইস্টউড জুনিয়র (জন্ম: ৩১শে মে, ১৯৩০) মার্কিন চলচ্চিত্র পরিচালক, অভিনেতা, প্রযোজক এবং কম্পোজার। তিনি পাঁচ বার একাডেমি পুরস্কার লাভ করেছেন। দুই বার সেরা পরিচালক হিসেবে, দুই বার সেরা ছবির জন্য প্রযোজক হিসেবে এবং ১৯৯৫ সালে আরভিং জি থ্যালবার্গ মেমোরিয়াল অ্যাওয়ার্ড।
৩১ মে, ১৯৩০ ক্লিন্ট ইস্টউড আমেরিকার সান ফ্রান্সিস্কো ক্যালিফোর্নিয়ায় জন্মগ্রহণ করেন। পিতার নাম ছিল ক্লিনটন ইস্টউড। তার মা রুথ, ক্লিন্টনের মৃত্যুর পর জন বেল্ডেন উড কে বিবাহ করেন। জন্মের পর হসপিটালের সেবিকারা ক্লিন্টের নাম রাখেন স্যামসন। পিয়েডমন্ড জুনিয়র হাইস্কুল ও পিয়েডমন্ড হাইস্কুলে ভর্তি হন কিন্তু স্কুল মাঠে বাইক চালনার জন্যে তাকে স্কুলে রাখা হয়না। তিনি ওখল্যান্ড টেকনিকাল স্কুলে ভর্তি হয়েছিলেন। ১৯৪৯ এর জানুয়ারিতে স্নাতক হন। নানা ররকম জীবিকার কাজ করেছেন প্রথম জীবনে। দোকানের কেরানী, পেপার বাহক, লাইফগার্ড, জংগল অগ্নিনির্বাপক বাহিনীতে কাজ করেছেন। কোরিয়ান যুদ্ধের সময় মার্কিন যুক্তরাষ্ট্রীয় সেনাবাহিনীতে যোগ দেন।
ক্লিন্ট ইস্টউড মূলত ওয়েস্টার্ন মুভির কাউবয়ের চরিত্রে অভিনয় করে বিশ্বখ্যাত। তিনি দ্য গুড, দ্য ব্যাড অ্যান্ড দি আগলি ছবিতে অসাধারণ অভিনয় করেছেন। তার ডলার ট্রিলজির বাকি দুটি সিনেমা ফর আ ফিউ ডলার্‌স মোর এবং আ ফিস্টফুল অফ ডলার্‌স সমান জনপ্রিয়। এছাড়াও তিনি গোয়েন্দা ডার্টি হ্যারি সিরিজের সিনেমায় প্রধান ভূমিকায় অভিনয় করেছেন। তিনি বহু হলিউড চলচ্চিত্রের পরিচালক।
গুরুচরণ কলেজ
গুরুচরণ কলেজ(), যেটি জিসি কলেজ নামে জনপ্রিয়, আসামের শিলচরের একটি মহাবিদ্যালয়। এই কলেজে উচ্চমাধ্যমিক (১০+২), স্নাতক (১০+২+৩) এবং স্নাতকোত্তর পর্যায়ে পড়ানো হয়। কলেজটি আসাম বিশ্ববিদ্যালয় এবং বিশ্ববিদ্যালয় মঞ্জুরি কমিশন দ্বারা স্বীকৃত।
ক্র্যাশ (২০০৪-এর চলচ্চিত্র)
ক্র্যাশ (ইংরেজি ভাষায়: Crash) পল হ্যাগিস পরিচালিত চলচ্চিত্র। ২০০৪ সালের সেপ্টেম্বরে টরন্টো চলচ্চিত্র উৎসবে এর প্রিমিয়ার প্রদর্শিত হয় এবং ২০০৫ সালে আন্তর্জাতিকভাবে মুক্তি পায়। লস এঞ্জেলেস শহরে বর্ণবাদ ও সামাজিক অস্থিরতাকে কেন্দ্র করে এর কাহিনী গড়ে উঠেছে। ১৯৯১ সালে উইলশায়ার বুলভার্দে একটি ভিডিওর দোকানের সামনে থেকে হ্যাগিসের পোর্শে গাড়ি ছিনতাই হয়েছিল। নিজের জীবনের এই ঘটনা থেকে অণুপ্রাণিত হয়েই তিনি ছবিটির কাহিনী তৈরি করেছেন।
জাবির ইবন হাইয়ান
আবু মুসা জাবির ইবন হাইয়ান (আল-বারিজি / আল-আযদি / আল-কুফি / আল-তুসি / আল-সুফি, , ফার্সি: جابرحیان) (জন্ম:৭২১ - মৃত্যু:৮১৫ খ্রিস্টাব্দ) বিখ্যাত শিয়া মুসলিম বহুশাস্ত্রজ্ঞ। পাশ্চাত্য বিশ্বে তিনি জেবার নামে পরিচিত যা তার নামের লাতিন সংস্করণ। তিনি ছিলেন একাধারে রসায়নবিদ ও আলকেমিবিদ, জ্যোতির্বিজ্ঞানী ও জ্যোতিষী, প্রকৌশলী, দার্শনিক, পদার্থবিজ্ঞানী এবং ঔষধ বিশারদ ও চিকিৎসক। তার প্রকৃত জাতীয়তা সঠিকভাবে জানা যায়নি। অনেকে বলেন তিনি আরব, অনেকে আবার বলেন তিনি পারস্যের নাগরিক ছিলেন। তাকে "রসায়নের জনক" হিসেবে আখ্যায়িত করা হয়। জাবির ইবন হাইয়ান আলকেমিতে পরীক্ষণমূলক পদ্ধতির গোড়াপত্তন করেছিলেন।
১০ম শতাব্দীর প্রাথমিক দিকে, জাবিরের কাজের পরিচয় এবং সঠিক রচনাসমূহের সংগ্রহ ইসলামী চক্রের মধ্যে বিতর্ক ছিল। তিনি ১৩শ শতাব্দীতে ইউরোপে একজন বেনামী লেখক ছিলেন এবং পাশ্চাত্যের খ্রিস্টানরা লাতিন অনুযায়ী তাঁর নাম "জেবার" দেন। সাধারণত তাকে ছদ্ম-জেবার হিসাবে উল্লেখ করে। তিনি কলম-নাম জেবার অধীনে আল-কেমি ও ধাতুবিদ লিখেন।
তিনি রসায়নের অসংখ্য গুরুত্বপূর্ণ প্রক্রিয়া আবিষ্কার করেছিলেন যার অনেকগুলো এখনও ব্যবহৃত হয়। যেমন: হাইড্রোক্লোরিক ও নাইট্রিক এসিড সংশ্লেষণ, পাতন এবং কেলাসীকরণ। তার অধিকাংশ রচনায় দুর্বোধ্য এবং বিভিন্নভাবে সংকেতায়িত। বিশেষজ্ঞ ছাড়া তার রচনা কেউ খুব একটা বোঝেন না, বিশেষজ্ঞদের মধ্যেও কেউ জানেন না ঠিক কি সংকেতের মাধ্যমে লিখেছিলেন তিনি। তাক্বিনের ধারণা এবং সে সময় আরবে প্রচলিত বিভিন্ন পদার্থের নামের মাধ্যমে তিনি বিস্তৃত রাসায়নিক সংখ্যায়ন পদ্ধতি তৈরি করেছিলেন। তার আলকেমি ক্যারিয়ার এই পদ্ধতিকে ঘিরেই আবর্তিত হয়েছে। তাক্বিন বলতে আলকেমি গবেষণাগারে কৃত্রিমভাবে জীবন সৃষ্টির প্রক্রিয়াকে বোঝায়। বর্তমানে প্রমাণিত হয়েছে যে, জাবিরের প্রাথমিক গবেষণামূলক রচনাগুলো পারস্যের উত্তর-পূর্বাঞ্চলের বৈজ্ঞানিক সংস্কৃতির পটভূমিতে রচিত হয়েছে। কৌশলগত শব্দভাণ্ডারে ব্যবহৃত ফার্সি ভাষা এবং মধ্য পারস্য দেশীয় শব্দের মাধ্যমে তার অভিসন্দর্ভগুলো পড়া যায়।
জাবির ইবন হাইয়ান ৭২২ খ্রিস্টাব্দে তুস, পারস্যে জন্ম গ্রহণ করেন। ধ্রুপদী সূত্র অনিয়ায়ী জাবির ভিন্নভাবে আল-আযদি বা আল-বারিজি বা আল-কুফি বা আল-তুসি বা আল-সুফী হিসেবে অধিকারী হয়েছেন। তার জন্ম স্থান নিয়ে মত পার্থক্য রয়েছে, কারো মতে তিনি ছিলেন একজন খোরাসান, পারস্য যিনি পরে কুফাতে যান, অন্যদের মতে তিনি ছিলেন সিরিয়া আদিবাসি পরে তিনি পারস্য ও ইরাকে বসবাস করেন। তার পূর্বপুরুষগনের পটভূমি স্পষ্ট নয়, কিন্তু অধিকাংশ সূত্র তাকে একজন ফার্সি হিসেবে উল্লেখ করে। কিছু সূত্রে জানা যায় যে, তার পিতা ছিলেন হাইয়ান আল-আযদি। তিনি ছিলেন আরব আযদ উপজাতির একজন ফার্মাসিস্ট যিনি উমাইয়া খিলাফতের সময় ইয়েমেন থেকে কুফাতে প্রবসিত হন।
জাবির ইবন হাইয়ানকে প্রায় ৩,০০০ থেরাপিই এবং নিবন্ধসমূহের কৃতিত্ব দেওয়া হয়েছে। তার রচনার পরিধি ছিল সুবিশাল: সৃষ্টিতত্ব, সঙ্গীত, ঔষধ, জাদু, জীববিজ্ঞান, রাসায়নিক প্রযুক্তি, জ্যামিতি, ব্যাকরণ, দর্শনশাস্ত্র, যুক্তিবিদ্যা, জীবিত প্রাণীর কৃত্রিম প্রজন্ম, জ্যোতির্বিদ্যার পূর্বাভাস এবং সাঙ্কেতিক ইমামি কাল্পনিক।
অসম বিশ্ববিদ্যালয়
আসাম বিশ্ববিদ্যালয় ভারতের শিলচরে অবস্থিত একটি কেন্দ্রীয় বিশ্ববিদ্যালয়। এই বিশ্ববিদ্যালয়ে সমাজতত্ব, হিউম্যানিটিজ, ভাষাতত্ব, লাইফ সায়েন্স, ফিজিক্যাল সায়েন্স, এনভায়েরনমেন্টাল সায়েন্স, ইনফরমেশন সায়েন্স, টেকনোলজি এবং ম্যানেজমেন্ট, এই নয়টি স্কুলের অধীনে ২৯টি বিভাগে পড়ানো হয়। এছাড়াও ৫১ টি কলেজ এই বিশ্ববিদ্যালয়ের অধীভুক্ত।
কৃত্তিবাস ওঝা
কৃত্তিবাস ওঝা (জন্মঃ আনুমানিক ১৩৮১ খ্রিস্টাব্দ - মৃত্যুঃ আনুমানিক ১৪৬১ খ্রিস্টাব্দ) ছিলেন মধ্যযুগীয় বাংলা সাহিত্যের একজন প্রধান কবি। তিনি অধুনা রাজশাহী জেলার অন্তর্গত প্রেমতলীর নিকটে, মতান্তরে পশ্চিমবঙ্গের নদিয়া জেলার অন্তর্গত ফুলিয়া গ্রামে বাস করতেন। গৌড়েশ্বরের আদেশে তিনি বাল্মীকি রামায়ণের সহজবোধ্য বাংলা পদ্যানুবাদ করেছিলেন। বাঙালির আবেগ, অনুভূতি ও রুচির দিক লক্ষ্য রেখে সর্বজনবোধ্য পদ্যে মূল সংস্কৃত রামায়ণের ভাবানুবাদ করায় কৃত্তিবাসী রামায়ণের ব্যাপক জনপ্রিয়তা লাভ ঘটে।
কৃত্তিবাস অনূদিত রামায়ণ "কৃত্তিবাসী রামায়ণ" নামে পরিচিত। "কৃত্তিবাসী রামায়ণ"-এর প্রধান বৈশিষ্ট্য হল এটি মূল রামায়ণের আক্ষরিক অনুবাদ নয়। কৃত্তিবাস রামায়ণ-বহির্ভূত অনেক গল্প এই অনুবাদে গ্রহণ করেছিলেন। তদুপরি বাংলার সামাজিক রীতিনীতি ও লৌকিক জীবনের নানা অনুষঙ্গের প্রবেশ ঘটিয়ে তিনি সংস্কৃত রামায়ণ উপাখ্যানের বঙ্গীকরণ করেন। রবীন্দ্রনাথ ঠাকুরের ভাষায়, এই কাব্যে "প্রাচীন বাঙালি সমাজই আপনাকে ব্যক্ত করিয়াছে।" বাঙালি সমাজে এই বইটি ব্যাপক জনপ্রিয়। কয়েক শতাব্দী ধরে বইটি বাংলা ঘরে ঘরে পঠিত। ১৮০২ সালে উইলিয়াম কেরির প্রচেষ্টায় শ্রীরামপুর মিশন প্রেস থেকে "কৃত্তিবাসী রামায়ণ" প্রথম পাঁচ খণ্ডে মুদ্রিত হয়। এরপর ১৮৩০-৩৪ সালে জয়গোপাল তর্কালঙ্কারের সম্পাদনায় দুখণ্ডে এর দ্বিতীয় সংস্করণ প্রকাশিত হয়।
"কৃত্তিবাসী রামায়ণ"-এর কোনো কোনো পুঁথি থেকে "কৃত্তিবাসের আত্মপরিচয়" শীর্ষক একটি অসম্পূর্ণ অধ্যায় পাওয়া যায়।ব্যক্তিপরিচিতিঃ
ও অন্যান্য প্রাসঙ্গিক বিষয়ে অনেক তথ্যের সন্ধান মেলে। কবির পূর্বপুরুষ নরসিংহ ওঝা ছিলেন পূর্ববঙ্গের বেদানুজ রাজার অমাত্য। তাঁরা ছিলেন "মুখুটি" (মুখোপাধ্যায়) বংশজাত। পারিবারিক শিক্ষকতা বৃত্তির জন্য "উপাধ্যায়" পদবি লোকমুখে বিকৃত হয়ে হয় "ওঝা"। পূর্ববঙ্গের রাজনৈতিক অস্থিরতার কারণে নরসিংহ ওঝা নদিয়ায় চলে এসে ফুলিয়া গ্রামে বসতি স্থাপন করেছিলেন। তাঁর পুত্র গর্ভেশ্বর। গর্ভেশ্বরের পুত্র মুরারি। মুরারির সাত পুত্রের অন্যতম ছিলেন কৃত্তিবাসের পিতা বনমালী। কৃত্তিবাসের মায়ের নাম ছিল মালিনী। কৃত্তিবাসেরা ছিলেন ছয় ভাই। তাঁদের এক বৈমাত্রেয় বোনও ছিল। ভাইদের মধ্যে কৃত্তিবাস ছিলেন জ্যেষ্ঠ ও সর্বাপেক্ষা অধিক গুণবান।
বারো বছর বয়সে কৃত্তিবাস গঙ্গা নদী পার হয়ে উত্তরবঙ্গে গুরুগৃহে বিদ্যাশিক্ষা করতে যান। শিক্ষাশেষে রাজপণ্ডিত হওয়ার অভিপ্রায় নিয়ে গৌড়েশ্বরের রাজসভায় উপস্থিত হন এবং একটি সরস শ্লোকরচনা করে রাজাকে তুষ্ট করেন -
"রাজ পণ্ডিত হব মনে আশা করে,
পঞ্চ শ্লোক ভেটিলাম রাজা গৌরেশ্বরে।"
রাজা একটি পুষ্পমাল্য দিয়ে কবিকে বরণ করে নেন। রাজা কবির প্রত্যাশা জিজ্ঞাসা করলে, কবি বলেন
কবির উত্তরে সন্তুষ্ট হয়ে রাজা তাঁকে রামায়ণ রচনার নির্দেশ দেন। রাজার আদেশে কৃত্তিবাস তাঁর "শ্রীরাম পাঁচালী" রচনা করেন।
কৃত্তিবাসী রামায়ণ
শ্রীরাম পাঁচালী
মৌলিক অংশসমূহঃ
কাছাড় কলেজ
কাছাড় কলেজ আসামের শিলচরের একটি কলেজ। ১৯৬০ সনে স্থাপিত এই কলেজটি আসাম বিশ্ববিদ্যালয়ের অধিভুক্ত এবং ইউজিসির স্বীকৃতিপ্রাপ্ত। ভারতের ন্যাশনাল এসেসমেন্ট এন্ড এক্রেডিশন কাউন্সিল (ন্যাক) কাছাড় কলেজকে বি স্তরের কলেজের মর্যাদা দিয়েছে। এই কলেজে উচ্চ মাধ্যমিক এবং স্নাতক স্তরে বিজ্ঞান, কলা এবং বাণিজ্য বিভাগে পড়ানো হয়। উচ্চমাধ্যমিক শিক্ষার জন্য এই কলেজটি আসাম উচ্চমাধ্যমিক শিক্ষা পর্ষদের স্বীকৃত শিক্ষা প্রতিষ্ঠান। এছাড়াও কলেজে পেশাভিত্তিক কিছু ডিপ্লোমা এবং সার্টিফিকেট কোর্স করানো হয়।
কাছাড় কলেজের ওয়েবসাইট
মেমরিস্টর
মেমরিস্টর (. উচ্চারণ: "মেম্রিস্টর") ইলেক্ট্রনিক্স পরিবারে নতুন সংযোজন। মেমোরি এবং রেজিস্টর এই দুই শব্দ থেকে মেম্‌রিস্টর শব্দটি এসেছে। এটি একটি দুই প্রান্তযুক্ত পরোক্ষ (প্যাসিভ) ন্যানো-মিটার স্কেলের ইলেক্ট্রনিক্স যন্ত্র। মেমরিস্টর এমন একটি সুইচ হিসেবে কাজ করতে পারে যা কিনা বিদ্যুৎ চলে গেলে তার নিজের চালু বা বন্ধ অবস্থা (অন/অফ স্টেট) মনে রাখতে পারে।
১৯৭১ সালে ক্যালিফর্নিয়া বিশ্ববিদ্যালয়ের গবেষক "লিওন চুয়া" চৌম্বক ফ্লাক্স এবং চার্জ এর মাঝে সম্পর্ক খুজে বের করেন। তার উপর ভিত্তি করেই মেমরিস্টর তৈরি হয়েছে।
প্রতিটি মেম্‌রিস্টর ২ স্তরবিশিষ্ট টাইটেনিয়াম ডাই-অক্সাইড দিয়ে তৈরি যাদের প্রতিটি স্তর এর রোধ আলাদা। দুটি স্তর ইলেক্ট্রড দিয়ে যুক্ত। এর ভেতর দিয়ে যখন বিদ্যুৎ প্রবাহ চলে তখন দুই স্তর এর মাঝের প্রাচীর সরে গিয়ে মেম্‌রিস্টর এর মোট রোধ পরিবর্তন হয়। এই পরিবর্তনকেই তথ্য হিসেবে সংরক্ষণ করা যায়।
উপযুক্ত একটি মেম্‌রিস্টর একই সাথে অনেকগুলি ট্রানজিস্টরের কাজ করতে পারে। তাই আগামীদিনের কমপিউটার এ হয়তো ট্রানজিস্টরের জায়গা দখল করবে মেম্‌রিস্টর।
হোকুসাই
কাৎসুশিকা হোকুসাই (জাপানি: 葛飾北斎, ৩১শে অক্টোবর ১৭৬০ - ১০ই মে ১৮৪৯) এদো যুগের প্রখ্যাত জাপানি চিত্রশিল্পী। তাঁর সময়ে তিনি জাপানে চীনা চিত্রশিল্পের নেতৃস্থানীয় পণ্ডিত ছিলেন এবং আরো ছিলেন সচেতনতাবোধ ও বিশ্বাসযোগ্যতার সমর্থক। এছাড়া তিনি জাপানে "উকিয়োয়ে" চিত্র ঘরাণার ("ভাসমান বিশ্বের ছবি") অগ্রদূত ছিলেন। তাঁর প্রথমদিকের ছবির সবগুলোই ছিল এই ঘরাণার। এ ধরণের ছবিগুলোর বিষয়বস্তু ছিল প্রাকৃতিক দৃশ্য ও অভিনেতাদের এক-কাগজের প্রিন্ট, হাতে করা ছবি এবং "সুরিমোনো" (ছাপা বস্তু)। সুরিমোনোর উদাহরণ হচ্ছে অভিবাদন ও ঘোষণা পত্র। জীবনের শেষের দিকে তিনি প্রথাগত সামুরাই ও চীনা শিল্পের দিকে আকৃষ্ট হয়ে পড়েন। ১৮২৬ থেকে ১৮৩৩ সালের মধ্যে তার বিখ্যাত উড-ব্লক প্রিন্টিং সিরিজ "ফুজি পর্বতের ছত্রিশটি দৃশ্য" প্রকাশিত হয়। এই ছবিগুলো জাপানি প্রাকৃতিক দৃশ্য প্রিন্টিংয়ের ইতিহাসে উল্লেখযোগ্য স্থান অধিকার করে আছে।
ফিশিং
ইন্টারনেটে ফিশিং (ইংরেজিতে Phishing) বলতে প্রতারণার মাধ্যমে কারো কাছ থেকে ব্যক্তিগত তথ্য, যেমন ব্যবহারকারী নাম ও পাসওয়ার্ড, ক্রেডিট কার্ডের তথ্য - ইত্যাদি সংগ্রহ করাকে বোঝানো হয়ে থাকে। প্রতারকেরা এই পদ্ধতিতে কোনো সুপ্রতিষ্ঠিত ওয়েবসাইট সেজে মানুষের কাছ থেকে তথ্য চুরি করে থাকে। ইমেইল ও ইন্সট্যান্ট মেসেজের মাধ্যমে সাধারণত ফিশিং করা হয়ে থাকে।
প্রতারকেরা তাদের শিকারকে কোনোভাবে ধোঁকা দিয়ে তাদের ওয়েবসাইটে নিয়ে যায়। ঐ ওয়েবসাইটটি সংশ্লিষ্ট ব্যবহারকারীর ইমেইল, ব্যাংক বা ক্রেডিট কার্ডের আসল ওয়েবসাইটের চেহারা নকল করে থাকে। ব্যবহারকারীরা সেটাকে আসল সাইট ভেবে নিজের তথ্য প্রদান করলে সেই তথ্য প্রতারকদের হাতে চলে যায়। ফিশিং হলো সোশাল ইঞ্জিনিয়ারিং নামক প্রতারণা কৌশলের একটি উদাহরণ। ফিশিং প্রতিরোধের জন্য এখন আইন প্রণয়ন, ব্যবহারকারীদের প্রশিক্ষণ, জনসচেতনতা সৃষ্টি, এবং কারিগরী প্রতিরোধ ব্যবস্থা তৈরি করা হচ্ছে।
ফিশিং এর পদ্ধতি প্রথম বর্ননা করা হয় ১৯৮৭ সালে। ফিশিং (Phishing) শব্দটির প্রথম ব্যবহার হয় ১৯৯৬ সালে। ইংরেজি fishing বা মাছ ধরা শব্দটির অপভ্রংশ হিসাবে এর উদ্ভব হয়েছে। । সম্ভবতঃ ফ্রিকিং (phreaking) এর অনুকরণে এই শব্দের প্রচলন হয়েছে। মাছ ধরার সময়ে যেমন টোপ ফেলে মাছদের ধোঁকা দেয়া হয়, সেরকম এই পদ্ধতিতেও ব্যবহারকারীদের ধোঁকা দিয়ে তথ্য বের করে নেয়া হয়।
কিছু কিছু মেইল এসে থাকে যেখানে লেখা থাকে "to restore access to your bank account ...".সাধারণ ভাবেই মানুষ এই ধরনের লিঙ্কগুলোতে গিয়ে ক্লিক করে থাকেন।
সাধারণত তারা ওয়েবসাইটগুলোর লিঙ্কগুলকে সামান্য পরিবর্তন করে ব্যভার করে থাকে।যা সাধারণ চোখে আমরা ধরতে পারি না।যেমন ধরতে পারি'www.facebook.com' যদি তারা এই লিঙ্কটাকে সামান্য পরিবর্তন করে লিখে ফেলেন 'www.faceboook.com' বা 'www.facebok.com' তাহলে সাধারণ ভাবেই মানুষ ধোঁকা খেয়ে যাবেন।
অনেক ক্ষেত্রে দেখা যায় যে কিছু কিছু কোম্পানি থেকে নাকি ফোন আসে যে তারা সে কোম্পানির কর্মকর্তা বা কর্মচারী তারা তার একাউন্টটা যাচাই করার জন্যে একাউন্ট নাম্বার সাথে তার পিন নাম্বার(এটিএম) চেয়ে থাকেন।এটাও এক ধরনের আক্রমণ।
২০১১ এর জুলাই থেকে ২০১২ এর জুলাই পর্যন্ত প্রায় ৭ কোটি দশ লক্ষ যুক্তরাষ্ট্রের নাগরিক সাইবার অপরাধের দ্বারা প্রত্যক্ষ বা পরোক্ষ ভাবে ক্ষতিগ্রস্থ হন। তাদের প্রত্যেকের গড় ক্ষতির পরিমাণ প্রায় ২৯০ ডলার। অপরদিকে সারা বিশ্বে ফিশিং এবং ম্যালওয়্যার এর কারনে প্রায় ১১০ বিলিয়ন ডলার এর ক্ষতি হয়েছে, যার কারনে মাথাপিছু ক্ষতির পরিমাণ প্রায় ১৯৭ ডলার। যা যুক্তরাষ্ট্রের অধিবাসীদের ফাষ্টফুডের পেছনে বাৎসরিক খরচের সমান। এই অর্থের ৪২ ভাগই যাচ্ছে ফ্রড কেস এ। বর্তমানে অ্যান্টিভাইরাস গুলো বেশ শক্তিশালী এবং ছোটখাটো ফিসিং বেশ সহজেই ধরে ফেলে। আর ব্রাইজার গুলোও এখন আগের থেকে অনেক শক্তিশালি হয়েছে। যেমন, বর্তমানে গুগল ক্রোম আপনাকে এমন কোন লিংক ভিজিট করতে দিবে না বা সতর্ক করবে যেখানে ভাইরাস বা এমন কিছু থাকার সম্ভাবনা আছে।
অ্যালান জে পাকুলা
অ্যালান জে পাকুলা (৭ই এপ্রিল, ১৯২৮ - ১৯শে নভেম্বর, ১৯৯৮) ছিলেন মার্কিন চলচ্চিত্র পরিচালক, লেখক এবং প্রযোজক। কন্সপাইরেসি থ্রিলার ধরনের চলচ্চিত্রে তিনি বিশেষ অবদান রেখেছেন।
ইয়োহানেস গেয়র্গ বেন্ডনর্‌ৎস
ইয়োহানেস গেয়র্গ বেন্ডনর্‌ৎস () (জন্ম: ১৬ই মে, ১৯৫০) জার্মান পদার্থবিজ্ঞানী যিনি ১৯৮৭ সালে কার্ল আলেকজান্ডার মুলার এর সাথে যৌথভাবে পদার্থবিজ্ঞানে নোবেল পুরস্কার লাভ করেছেন। তাদের পুরস্কার প্রাপ্তির কারণ ছিল, উচ্চ-তাপমাত্রার অতিপরিবাহিতা বিষয়ক গবেষণা।
বেন্ডনর্‌ৎস জার্মানির উত্তর রাইন-ভেস্টফালিয়ার নিউয়েনার্শেন নামক স্থানে জন্মগ্রহণ করেন। তার বাবা আন্টন বেন্ডনর্‌ৎস আর মা এলিসাবেট বেন্ডনর্‌ৎস। ১৯৬৮ সালে তিনি মুনস্টার বিশ্ববিদ্যালয়ে খনিজ বিজ্ঞান বিষয়ে পড়াশোনা শুরু করেন। এখান থেকে ১৯৭৬ সালে স্নাতক হন। ১৯৮২ সালে জুরিখে অবস্থিত সুইস ফেডারেল ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। এই একই বছর আইবিএম তাকে তাদের জুরিখ গবেষণাগারে কাজ করার জন্য নিয়ে যায়। এই গবেষণাগারে মুলার অতিপরিবাহিতা নিয়ে কাজ করছিলেন। তিনি বেন্ডনর্‌ৎসকে সাথে নেন।
১৯৮৩ সালে দুজনে মিলে অবস্থান্তর ধাতব অক্সাইড থেকে উৎপন্ন সিরামিকের বৈদ্যুতিক ধর্ম নিয়ে পরীক্ষা করতে থাকেন। তাদের আশা ছিল, এ ধরনের পদার্থ হয়তো অতিপরিবাহী হিসেবে কাজ করবে। তাদের কাজের প্রকৃত পরীক্ষণ এবং নির্মাণের দায়িত্ব বেন্ডনর্‌ৎসের উপরই ছিল। ১৯৮৬ সালে তারা ৩৫ কেলভিন তাপমাত্রায় একটি বেরিয়াম-ল্যান্থানাম-কপার অক্সাইডে অতিপরিবাহীতা তৈরি করতে সক্ষম হন। যেকোন বস্তুতে এর আগে সর্বোচ্চ যে তাপমাত্রায় অতিপরিবাহীতা পাওয়া গিয়েছিল তার চেয়ে এই তাপমাত্রা ১২ কেলভিন বেশি। এই উদ্ভাবনের কারণেই তারা নোবেল পুরস্কার লাভ করেছিলেন।
রেসকিউ ডন
রেসকিউ ডন (ইংরেজি ভাষায়: Rescue Dawn) ২০০৭ সালে মুক্তিপ্রাপ্ত মার্কিন চলচ্চিত্র। ক্রিশ্চিয়ান বেইল অভিনীত এই ছবি পরিচালনা করেছেন ভের্নার হের্‌ৎসগ। এর আগে ১৯৯৭ সালে হার্‌ৎসোগ একটি প্রামাণ্য চিত্র নির্মাণ করেছিলেন যার উপর ভিত্তি করে এই ছবি তৈরি হয়েছে। ছবির বিষয়বস্তু ভিয়েতনাম যুদ্ধ। ছবির শ্যুটিং হয়েছে থাইল্যান্ডে।
জার্মান বংশোদ্ভূত মার্কিন বৈমানিক ডিটার ডেংলারের জীবনের সত্য ঘটনা অবলম্বনে ছবিটি নির্মিত হয়েছে। ডেংলার সারা জীবন বৈমানিক হওয়ার স্বপ্ন দেখেছেন। এই স্বপ্নের টানেই একসময় মার্কিন নৌবাহিনীর বৈমানিক বনে যান। ফ্লাইট লেফটেন্যান্ট হিসেবে ভিয়েতনাম যুদ্ধে যোগ দেন। কিন্তু এক বিশেষ অভিযানে লাওসের উপর দিয়ে যাবার সময় তার বিমান গুলিবিদ্ধ হয়ে ভূপতিত হয়। তিনি ভিয়েতনামের মুক্তিযোদ্ধাদের হাতে বন্দী হন। বন্দিশালা থেকে কয়েকজন সাথী নিয়ে তিনি পালাতে সক্ষম হয়েছিলেন। কিন্তু শেষ পর্যন্ত একমাত্র তিনিই মার্কিন শিবিরে ফিরতে সক্ষম হন। এই কাহিনীই পুরো ছবিতে অনুসৃত হয়েছে।
কার্ল আলেকজান্ডার মুলার
কার্ল আলেকজান্ডার মুলার () সুইজারল্যান্ডের বিখ্যাত পদার্থবিজ্ঞানী। তিনি ১৯৮৭ সালে জার্মান বিজ্ঞানী ইয়োহানেস গেয়র্গ বেন্ডনর্‌ৎসের সাথে যৌথভাবে পদার্থবিজ্ঞানে নোবেল পুরস্কার লাভ করেন। সিরামিক পদার্থে উচ্চ তাপমাত্রায় অতিপরিবাহিতা নিয়ে গবেষণার জন্য তাদেরকে এই পুরস্কার দেয়া হয়েছিল।
লিয়ন ম্যাক্স লেডারম্যান
লিয়ন ম্যাক্স লেডারম্যান (জন্ম: ১৫ই জুলাই, ১৯২২) মার্কিন পরীক্ষণমূলক পদার্থবিজ্ঞানী। তিনি নিউট্রিনো নিয়ে উল্লেখযোগ্য গবেষণার জন্য ১৯৮৮ সালে মেলভিন শোয়ার্জ ও জ্যাক স্টাইনবার্গারের সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন। তিনি এক সময় ইলিনয়ের বাটাভিয়াতে অবস্থিত ফার্মি ন্যাশনাল এক্সিলারেটর ল্যাবরেটরিতে এমিরেটাস অধ্যাপক হিসেবে কর্মরত আছেন।
লেডারম্যান সিটি কলেজ অফ নিউ ইয়র্ক থেকে ১৯৪৩ সালে বিএস পাশ করেছেন। পদার্থবিজ্ঞানে পিএইচডি করেছেন নিউ ইয়র্কের কলাম্বিয়া ইউনিভার্সিটি থেকে, ১৯৫১ সালে। এই বছরই কলাম্বিয়া ইউনিভার্সিটির অনুষদে যোগ দেন এবং ১৯৫৮ সালে পূর্ণ অধ্যাপক হন। ১৯৭৯ থেকে ১৯৮৯ সাল পর্যন্ত ফার্মিল্যাবের পরিচালকের দায়িত্ব পালন করেন।
১৯৬০ থেকে ১৯৬২, এই তিন বছর লেডারম্যান কলাম্বিয়াতে তার সহ গবেষক শোয়ার্জ ও স্টাইনবার্গারকে সাথে নিয়ে নিউ ইয়র্কের লং আইল্যান্ডে অবস্থিত "ব্রুকহ্যাভেন ন্যাশনাল ল্যাবরেটরিতে" একটি গুরুত্ব পূর্ণ গবেষণা করেন। সেখানে একটি ত্বরক যন্ত্র ব্যবহার করে তারা ইতিহাসে প্রথমবারের মত গবেষণাগারে কৃত্রিমভাবে নিউট্রিনো রশ্মি উৎপাদন করেছিলেন। নিউট্রিরো এক ধরণের অতিআণবিক কণা যার কোন নির্ণয়যোগ্য ভর ও আধান নেই এবং যা আলোর বেগে চলাচল করে। তাদের নিউট্রিনো রশ্মি উদ্ভাবনের সময় সবাই জানতেন, নিউট্রিনো কোন পদার্থের সাথে মিথস্ক্রিয়া করে তখন হয় ইলেকট্রন নয়তো মিউয়ন নামক ইলেকট্রনের মত অন্য একটি কণা উৎপন্ন হয়। এ থেকে অনেকে ধারণা করেছিলেন দুই ধরণের নিউট্রিনো আছে যদিও তা তখন পর্যন্ত প্রমাণিত হয়নি। ব্রুকহ্যাভেনে এই তিন বিজ্ঞানী মিলে আবিষ্কার করলেন, যে নিউট্রিনোর আঘাতে পদার্থ থেকে মিউয়ন নির্গত হওয়া তা আসলেই ভিন্ন ধরণের। তারা এই নিউট্রিনোর নাম দেন "মিউয়ন নিউট্রিনো"।
এই আবিষ্কারটি যুগান্তকারী ছিল। কারণ এর পরই অতিআণবিক কণার অনেকগুলো পরিবার শনাক্ত করা হয় এবং তাদের মধ্যে শ্রেণীবিন্যাস করা সম্ভব হয়। আর এর ফলশ্রুতিতেই এক সময় প্রমিত মডেলের বিকাশ ঘটে যা দিয়ে সকল ধরণের মৌলিক কণার শ্রেণীবিন্যাস করা হয়।
ফার্মি ন্যাশনাল এক্সিলারেটর ল্যাবরেটরি
ফার্মি ন্যাশনাল এক্সিলারেটর ল্যাবরেটরি (ইংরেজি ভাষায়: Fermi National Accelerator Laboratory; ফার্মিল্যাব নামে পরিচিত) মার্কিন যুক্তরাষ্ট্রের জাতীয় কণা-ত্বরক গবেষণাগার ও কণা-পদার্থবিজ্ঞান গবেষণা কেন্দ্র। এর অবস্থান ইলিনয় অঙ্গরাজ্যের বাটাভিয়া শহরে, শিকাগো থেকে ৪৩ কিলোমিটার পশ্চিমে। যুক্তরাষ্ট্রের শক্তি বিভাগের জন্য এই গবেষণা কেন্দ্র পরিচালিত হয়। পরিচালনা করে সে দেশেরই ইউনিভার্সিটিস রিসার্চ অ্যাসোসিয়েশন (৮৫টি গবেষণা বিশ্ববিদ্যালয়ের জোট) এবং কানাডা, ইতালি ও জাপানের প্রতিনিধিত্বকারী চারটি বিশ্ববিদ্যালয়। ১৯৬৩ সালে অ্যাটমিক এনার্জি কমিশনের বিশেষ ঘোষণায় জাতীয় পর্যায়ে একটি কণা-ত্বরক গবেষণা কেন্দ্র প্রতিষ্ঠার কথা বলা হয়েছিল যা জাতীয় পর্যায়ে নিউক্লীয় পদার্থবিজ্ঞান গবেষণাকে বিকশিত করতে পারে। এই ঘোষণার ফলশ্রুতিতেই ১৯৬০-এর দশকের মাঝামাঝি সময়ে ফার্মিল্যাব প্রতিষ্ঠিত হয়।
ভারত সেবাশ্রম সংঘ
ভারত সেবাশ্রম সংঘ (ইংরেজি ভাষায়: Bharat Sevashram Sangha) বিখ্যাত মানসেবামূলক, ধর্মীয় দাতব্য প্রতিষ্ঠান। বাঙালি হিন্দু সাধু ও বিশিষ্ট দেশপ্রেমিক "আচার্য শ্রীমত স্বামী প্রণবানন্দজী মহারাজ" ১৯১৭ সালে তদানীন্তন ব্রিটিশ ভারতের বাজিতপুরে (বর্তমানে বাংলাদেশের মাদারীপুর জেলায় অবস্থিত) এই সংগঠনটি স্থাপন করেছিলেন। এই সংঘের সেবামূলক কার্যক্রম বিশ্বব্যাপী ছড়িয়ে পড়েছে। এর সমাজ সেবামূলক কাজের মধ্যে রয়েছে প্রাকৃতিক বিপর্যয়ে আক্রান্তদের মাঝে ত্রাণ বিতরণ, শিক্ষার প্রসার ঘটানো, স্বাস্থ্য সেবা সরবরাহ করা, বৃত্তিমূলক শিক্ষা প্রদান এবং অনুন্নত অঞ্চলে বসবাসকারী মানুষের জীবনযাত্রার মান উন্নয়নে সহায়তা করা।
অজয় সিংহরায়
অজয় সিংহরায় (জন্ম: ১৯২০ - মৃত্যু: ২০০০) একজন বিখ্যাত বাঙালি আবহসঙ্গীতকার । তিনি বেশকিছু নাটক এবং চলচ্চিত্রের আবহসঙ্গীত দিয়েছেন ।
অজয় সিংহরায় ঋত্বিক গোষ্ঠীর "মাদার", বহুরূপীর "বাকি ইতিহাস", "ঘরে বাইরে", সত্যজিৎ রায়ের "ফটিকচাঁদের" আবহসঙ্গীত দিয়েছেন ।
সঙ্গীত বিষয়ে তাঁর গবেষণা গ্রন্থ "মিউজিং অন মিউজিক" । তিনি "ইনমিউজিকা" পত্রিকা সম্পাদনা করেছেন । তিনি ভালো সেতার বাজাতে পারতেন ।
ঢাকা আহ্‌ছানিয়া মিশন
ঢাকা আহসানিয়া মিশন বাংলাদেশের একটি অলাভজনক সমাজসেবামূলক স্বেচ্ছাসেবী সংগঠন, যেটি ১৯৫৮ সালে প্রতিষ্ঠিত হয়। এই প্রতিষ্ঠানটি মূলতঃ গরীব বিশেষ করে সুবিধাবঞ্চিত মানুষের দক্ষতা বৃদ্ধির মাধ্যমে দারিদ্র দূরীকরণ এবং আর্থ-সামাজিক উন্নয়নে কাজ করে। বিশিষ্ট শিক্ষাবিদ, সংস্কারক ও সমাজহিতৈষী খান বাহাদুর আহ‌্ছানউল্লা এটি প্রতিষ্ঠা করেন।
ঢাকা আহ্‌ছানিয়া মিশন ২০০২ সালে বাংলাদেশ সরকার প্রদত্ত সর্বোচ্চ বেসরকারী সম্মাননা পদক স্বাধীনতা দিবস পুরস্কার লাভ করে।
এদেশে মানব সেবায় অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
কৃষ্ণ কুণ্ডু
কৃষ্ণ কুণ্ডু (জন্ম: ২৩ নভেম্বর ১৯২৩ - মৃত্যূ : ১০ ফেব্রুয়ারি ২০০১) একজন অভিনেতা এবং নাট্যনির্দেশক । তিনি কলকাতার গ্রুপ থিয়েটারের সাথে যুক্ত ছিলেন ।
কৃষ্ণ কুণ্ডু ম্যাট্রিক ক্লাশে পড়ার সময়ে বিদ্যালয় ত্যাগ করেন । প্রথম জীবনে একবছর ব্যাঙ্কে এবং তিন বছর তরুণ অপেরায় চাকরি করেন । ১৯৫২ থেকে ১৯৬৮ খ্রিস্টাব্দে পর্যন্ত তিনি ফরওয়ার্ড ব্লকের কাউন্সিলার ছিলেন ।
মার্কাস স্কোয়ারের অধুনালুপ্ত বঙ্গসাহিত্য সম্মেলনের অন্যতম উদ্যোক্তা হিসাবে তিনি শৌভনিক নাট্যগোষ্ঠীর সাথে ১৯৫৭ সাল থেকে নট নির্দেশক হিসাবে যুক্ত ছিলেন । তাঁর উল্লেখযোগ্য অভিনয় এবং নির্দেশনা - "ওথেলো", "ঘরে বাইরে", "কারাগার", "আধে আঁধুরে", "স্থানীয় সংবাদ", "ভাগলপুরে শরৎচন্দ্র", "একাকী সহসা" প্রভৃতি ।
সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ
আন্দ্রেই মার্কভ
আন্দ্রেই আন্দ্রেইয়েভিচ মার্কফ () একজন রুশ গণিতবিদ, তিনি তাঁর দৈব প্রক্রিয়া (Stochastic Process) তত্ত্বের জন্য বিখ্যাত। পরে এটি মার্কফ শৃঙ্খল নামে পরিচিতি পায়।
তিনি এবং তাঁর ছোট ভাই ভ্লাদিমির আন্দ্রেইয়েভিচ মার্কফ (১৮৭০-১৮৯৭) "মার্কভ ভাইদের অসমতা" প্রমাণ করেন। তাঁর ছেলে আন্দ্রেই আন্দ্রেইয়েভিচ মার্কভ (১৯০৩-১৯৭৯)-ও খ্যাতিমান গণিতবিদ ছিলেন; তিনি গঠনমূলক গণিত ও রিকার্সিভ ফাংশন তত্ত্বে অবদান রাখেন।
আন্দ্রেই গ্রিগরিয়েভিচ মার্কফ এবং তাঁর প্রথম স্ত্রী নাদেজদা পেট্রোভনা মার্কভার পুত্র হিসেবে রায়াজান-এ আন্দ্রেই আন্দ্রেইয়েভিচ মার্কফের জন্ম হয়। ১৮৬০ সালের শুরুতে আন্দ্রেই গ্রিগরিয়েভিচ রাজকন্যা ইকাতরিনা আলেক্সন্দ্রভনা ভালভাতিভা-র সম্পদ ব্যবস্থাপনার দায়িত্বে নিয়োজিত হন।
১৮৬৬ সালে সেন্ট পিটার্সবার্গের ফিফথ গ্রামার স্কুলে যোগ দেন। ১৭ বছর বয়সে বানিয়াকোভস্কি, করকিন এবং ইগর জলোত্রেভ-কে তিনি লিনিয়ার সরল ডিফারেন্সিয়াল সমীকরণের নতুন সমাধান পদ্ধতি দেখান। স্কুল শেষে ১৮৭৪ সালে সেন্ট পিটার্সবার্গের ইউনিভার্সিটির ফিজিও-ম্যাথম্যাটিক্যাল ফ্যাকাল্টিতে যোগ দেন।
১৮৭৭ সালে ‘ডিফারেন্সিয়াল সমীকরণের চলমান ভগ্নাংশের মাধ্যমে ইন্টিগ্রেশন এবং formula_1 সমীকরণের ব্যবহার’ সমস্যাটির সমাধানের জন্য স্বর্ণপদক পান। পরের বছর তিনি পাশ করে ইউনিভার্সিটিতেই থেকে যান এবং প্রভাষক হিসাবে যোগদানের জন্য প্রস্তুতি নেন।
১৮৮০ সালের এপ্রিলে তাঁর মাস্টার্সের গবেষণামূলক প্রবন্ধ উপস্থাপন করেন যার বিষয় ছিল “ধনাত্বক নির্ণায়ক সহকারে বাইনারি কোয়াড্রেটিক আকৃতি(form)”।
প্রইভেটডজেন্ট হিসেবে তিনি ‘ডিফারেন্সিয়াল ও ইন্টিগ্রাল ক্যলকুলাস ‘বিষয়ে অধ্যাপনা করেন। পরে তিনি এনালইসিস তত্ত্ব ও সম্ভবনা তত্ত্ব পড়ান।
১৮৮৫ সালের জানুয়ারিতে তাঁর ডক্টরেট গবেষণামূলক প্রবন্ধ “বীজগণিতীয় টানা ফাংশনের কিছু ব্যবহার” উপস্থাপন করেন।
এক বছর পরে তিনি এক্সট্রাঅর্ডিনারি প্রফেসর হিসেবে নিয়োগপ্রাপ্ত হন এবং অ্যাডজাঙ্কট হিসেবে একাডেমি অফ সায়েন্স- নির্বাচিত হন। ১৮৯০ সালে ভিক্টর বানিয়াকোভস্কি-র মৃত্যুর পর এক্সট্রাঅর্ডিনারি সদস্য হন। ১৮৯৪ সালের শরতে সাধারণ অধ্যাপক পদে উন্নীত হন। ১৮৯৬ সালে চেবিশেভের পর একাডেমির সাধারণ সদস্য হিসেবে নির্বাচিত হন। ১৯০৫ সালে মেরিটেড প্রফেসর হিসেবে নিযুক্ত হন এবং তিনি অবসরে যাওয়ার ন্যায্যতা পান, দেরী না করে তিনি তা প্রয়োগ করেন। তবে ১৯১০ সাল পর্যন্ত ডিফারেন্সিয়াল ক্যালকুলাস পড়িয়ে যান।
১৯০৮ সালের ছাত্র দাঙ্গার পরে সেন্ট পিটার্সবার্গের ইউনিভার্সিটির প্রভাষক ও অধ্যাপকদেরকে শিক্ষার্থীদের পর্যবেক্ষণের দায়িত্ব দেয়া হয়। তিনি এই বিধান বর্জন করেন এবং ‘সরকারের নিয়ন্ত্রণ প্রধিনিধি’ না হওয়ার কারণ লিখে পাঠান। তিনি সেন্ট পিটার্সবার্গের ইউনিভার্সিটির পরবর্তী শিক্ষা দায়িত্ব উপেক্ষা করেন এবং ইউনিভার্সিটি থেকে অবসরের সিদ্ধান্ত নেন।
১৯১৩ সাল সেন্ট পিটার্সবার্গ ইউনিভার্সিটি ৯ জন বিজ্ঞানীকে সম্মানসূচক সদস্যপদ প্রদান করে। মার্কভকে নির্বাচনে শিক্ষা মন্ত্রনালয় সমর্থন দিতে চার বছর সময় নেয়। ফেব্রুয়ারী বিপ্লবের পর মার্কভ নির্বাচিত হন। মার্কভ আবার শিক্ষাদান শুরু করেন এবং ১৯২২ সালে তাঁর মৃত্যু পর্যন্ত নিয়োজিত থাকেন।
সিমুলিঙ্ক
ম্যাথওয়ার্কসের সিমুলিঙ্ক মাল্টিডোমেইন ডাইনামিক সিষ্টেমের জন্য একটি মডেলিং এবং সিমুলেশন সফটওয়্যার টুল। এটি ম্যাটল্যাবের অন্যান্য অংশের সাথে গভীরভাবে সম্পৃক্ত এবং এটি থেকে ম্যাটল্যাব চালানো যেতে পারে। সির্মুলিঙ্ক কন্ট্রোল সিস্টেম, ডিজিটাল সিগন্যাল প্রোসেসিং-এ মাল্টিডোমেইন সিমুলেশন ও ডিজাইন তৈরীতে ব্যপকভাবে ব্যবহৃত হয়।
সিমুলিঙ্কের সাথে ব্যবহারের জন্য ম্যাথওয়ার্কস ও অন্যান্য প্রতিষ্ঠানের তৈরি অনেক সফটওয়্যার ও হার্ডওয়্যার রয়েছে।
রিয়েল-টাইম ওয়ার্কশপের মাধ্যমে সিমুলিঙ্ক থেকে সহজে সি কোড তৈরি করা যেতে পারে। এর কোডের দক্ষতা ও ফ্লেক্সিবিলিটি বৃদ্ধির সাথে সাথে বিশেষত এমবেডেড সিষ্টেমের ক্ষেত্রে এটি আরও বেশি জনপ্রিয় হয়ে উঠছে। রিয়েল-টাইম ওয়ার্কশপ এমবেডেড কোডার এমবেডেড সিষ্টেমে ব্যবহার উপযোগী কোড উৎপদনে সম্ভব। এটি একাধিক এমবেডেড টার্গেট সমর্থন করে যথা- ইনফিনিয়ন সি১৬৬, মটোরোলা এমপিসি৫৫৫, মটোরোলা ৬৮এইচসি১২, টিআই সি২০০০, টিআই সি৬০০০।
সিমুলিঙ্ক এইচডিএল কোডারের মাধ্যমে সিমুলিঙ্ক ও স্ট্যাটফ্লো থেকে ভিএইচডিএল ও ভেরিলগ কোড প্রস্তুত সম্ভব।
টাইপ ৯৬ (ট্যাংক)
টাইপ ৯৬ দ্বিতীয় প্রজন্মের প্রধান যুদ্ধ বর্মযানের(Main Battle Tank - এমবিটি) সর্বশেষ সংস্করণ। ১৯৯৭ সালে গণমুক্তিফৌজে (পিএলএ) সংযুক্ত এই ট্যাংকের নকশা মূলত টাইপ-৮৫-III থেকে প্রস্তুত করা হয়েছে। ২০০৫ সালের হিসাব মতে ২,৫০০ টাইপ ৯৬ গণমুক্তিফৌজে নিযুক্ত রয়েছে। এছাড়া এর একটি সংস্করণ পাকিস্তান সেনা বাহিনীতে নিয়োজিত আছে।
টাইপ ৯৬ অনেক সময় ভুলবশত টাইপ ৮৮সি নামে অভিহিত হয়। গণমুক্তিফৌজের জন্য আরও টাইপ ৯৬ বর্মযান উৎপাদন চলবে। রাশিয়ার মত দুই প্রধান যুদ্ধ বর্মযান(এমবিটি) নীতি অনুসরণ করে টাইপ ৯৬ সাধারণ এমবিটি হিসেবে থাকবে যখন উন্নত ও ব্যয়সাধ্য টাইপ ৯৯ বিশেষ বাহিনীতে ব্যবহূত হবে।
গণমুক্তিফৌজের প্রধান যুদ্ধ বর্মযান উন্নয়ন কর্মশালা তিন প্রজন্মে বিভক্ত করা য়েতে পারে। প্রথম প্রজন্মে সোভিয়েত টি-৫৪এ এবং এথেকে উৎপন্ন টাইপ-৫৯ এবং টাইপ-৬৯/৭৯ । দ্বিতীয় প্রজন্ম শুরু হয় টাইপ-৮০ থেকে। টাইপ-৮৮ ও টাইপ-৯৬ এর উৎপত্তি টাইপ-৮০ থেকে। তৃতীয় প্রজন্মে রয়েছে টাইপ-৯৮, যা থেকে নতুন প্রযুক্তি সংযোগের মাধ্যমে তৈরি হয় টাইপ-৯৯ সর্বাধুনিক প্রধান যুদ্ধ বর্মযান।
গণমুক্তিফৌজের অনুরোধে সোভিয়েত বর্মযানসমূহের সমমানের বর্মযান উদ্দেশ্যে ইনার-মঙ্গোলিয়া ফার্ষ্ট মেশিন গ্রুপ কোম্পানি লি:(যার পূর্বনাম ৬১৯ ফ্যাক্টরী) ৬০ দশকে সীমান্ত সংঘর্ষে দখলকৃত টি-৬২ ট্যাংকের প্রযুক্তি সংযুক্তির পর টাইপ-৬৯ বর্মযান তৈরি করে। তবে বর্মযানটি গণমুক্তিফৌজের প্রয়োজন পূরণে ব্যর্থ হয় যদিও এটি সফলভাবে রপ্তানী হয়(২,০০০ বেশি)। দেশী-বিদেশী সেনা বাহিনীর চাহিদা পূরণে এর বিভিন্ন জাতক(সংস্করণ)তৈরি হয়।
টাইপ-৯০ 
টাইপ-৮৫ থেকে টাইপ-৯০ প্রস্তুত হয়, তবে এটিও গণমুক্তিফৌজের পূরণে ব্যর্থ হয়।
এটি যৌথভাবে বেইজিং ২০১ ইনস্টিটিউট(চায়না নর্থ ভেহিক্যাল রিসার্চ ইনস্টিটিউট) এবং ৬১৯ ফ্যাক্টরী প্রস্তুত করে।
এটিই প্রথম চীন-দেশীয় বর্মযান যার বর্মে মডুলার ডিজাইন কনসেপ্ট ব্যবহার করা হয়েছে। এর ফলে ‘উন্নত কম্পজিট বর্ম’ তৈরির পর পুরানো বর্ম(Armor) পরিবর্তণ করা যাবে।
টাইপ-৯০-I
এটি পরবর্তী প্রজন্মের প্রধান যুদ্ধ বর্মযান হিসেবে পাকিস্তানে রপ্তানী হয়। এর পাওয়ার প্লান্ট ছিল পার্কিনস স্রিওসবারি সিভি১২-১২০০ টিসিএ ডিজেল ইঞ্জিন, যা চ্যালেঞ্জার ২ প্রধান যুদ্ধ বর্মযানে ব্যবহৃত হয়। ট্রান্সমিশন ছিল ফরাসি এসইএসএম ইএসএম ৫০০ অটোমেটিক ট্রান্সমিশন, যা ল্যাকলার্ক(Leclerc) প্রধান যুদ্ধ বর্মযানে ব্যবহৃত হয়। তবে ১৯৯৮ সালে পাকিস্তানী পারমানবিক পরীক্ষার পর এই পরিকল্পনা বাদ দেয়া হয়।
টাইপ-৯০-II
আমদানী নিষেধাজ্ঞা এড়াতে পাওয়ার প্লান্টটি দেশীয় ইঞ্জিন দ্বারা বদল করা হয়। এটি দক্ষিণ চীনের আর্দ্র আবহাওয়াতে কর্মক্ষম হলেও উত্তর চীন শুকনো ও পকিস্তানের মরু আবহাওয়াতে এটি উপযোগী নয়।
টাইপ-৯০-IIএম, এমবিটি ২০০০
অন্যান্য টাইপ-৯০ বর্মযানের পাওয়ার প্লান্টের সমস্যা ইউক্রেনীয় ৬টিডি ডিজেল ইঞ্জিনের মাধ্যমে সমাধানের পর মুগ্ধ পাকিস্তান সেনা বাহিনী এই বর্মযানটি এমবিটি ২০০০(আল-খালিদ) নামে ব্যবহারের সিদ্ধান্ত নেয়। ২০০৭ সাল নাগাত ৬০০টি এমবিটি ২০০০ বর্মযান উৎপাদিত হওয়ার কথা।
টাইপ-৯৬ 
১৯৯৫ সালে নোরিনকো প্রস্তুত করে টাইপ-৮৫-III প্রোটোটাইপ, যাতে আছে ১,০০০ অশ্ব শক্তির ডিজেল ইঞ্জিন, এক্সপ্লোসিভ রিএ্যাকটিভ বর্ম(ERA)। আরও উন্নয়নের পর এটি ১৯৯৬ সালে গণমুক্তিফৌজে গ্রহণযোগ্য হয় এবং ১৯৯৭ সালে টাইপ-৯৬ নামে নিযুক্ত হয়। এরপর টাইপ-৮৮ এর উৎপাদন বন্ধন করে দেয়া হয়। 
টাইপ-৯৬ –এ টাইপ-৮৫ ও টাইপ-৮৮ এর চেয়ে আরও শক্তিশালী ইঞ্জিন, উন্নত ইলেকট্রনিক্স ও পশ্চিমা টারেট(turret) রয়েছে। 
এর আরও একটি উন্নত সংস্করণে অ্যাডঅন বর্ম রয়েছে। এটি টাইপ-৯৬জি বলে অসমর্থিত সূত্রে নির্দেশ করা হচ্ছে।
কানু ঘোষ
কানু ঘোষ (জন্ম: ১৯২৯ (?) - ৪ ডিসেম্বর ১৯৯৭) একজন বিশিষ্ট সুরকার ।
কানু ঘোষের আদি বাসস্থান বরিশালে । তাঁর বাবার নাম যতীন্দ্রনাথ ঘোষ ।
কানু ঘোষ ১৯৪৭ খ্রিস্টাব্দে বিখ্যাত সুরকার অনিল বিশ্বাসের ডাকে মুম্বাই গিয়ে প্রথমে গণনাট্য সঙ্ঘ এবং ইয়ুথ কয়ার এ যোগ দেন । এর পাশাপাশি তিনি সলিল চৌধুরীর সহকারী হিসাবে চলচ্চিত্র ও অন্যান্য ক্ষেত্রে সঙ্গীত পরিচালনার কাজ করতে থাকেন । ষাটের দশক থেকে তিনি অল ইন্ডিয়া রেডিওর সম্মেলক গানের সাথে যুক্ত ছিলেন এবং সেই বিষয়ে গবেষণা করেছিলেন । তিনি এনসিআরটিই -র কোরাস গানের প্রশিক্ষক প্রকল্পে বিভিন্ন রাজ্যে ঘুরে ঘুরে জাতীয় সংহতির উপর বহু গানের প্রশিক্ষণ দিয়েছেন ।
তিনি "পেয়ার কি রাহে", "নয়া জমানা", এবং "বিবেক" ছবির সঙ্গীত পরিচালক ছিলেন ।
সংসদ বাঙালি চরিতাভিধান - দ্বিতীয় খণ্ড - সাহিত্য সংসদ
শ্যাম মানেকশ’
ফিল্ড মার্শাল শ্যাম হোরামশিজি প্রেমজি "শ্যাম বাহাদুর" জামসেদজি মানেকশ' (৩রা এপ্রিল, ১৯১৪ - ২৭শে জুন, ২০০৮) পারস্য বংশোদ্ভূত ভারতীয় সামরিক কর্মকর্তা। তিনি মূলত পারস্যের জরথুস্ত্রীয় ধর্মের অনুসারী ছিলেন যিনি শরণার্থী হিসেবে ভারতে এসেছিলেন। প্রায় ৪ দশকের দীর্ঘ সামরিক জীবনে তার অর্জন অনেক। ১৯৬৯ থেকে ১৯৭৩ সাল পর্যন্ত ভারতীয় সেনাবাহিনীর চিফ অফ স্টাফ হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধে তিনি বাংলাদেশ-ভারত যৌথবাহিনীর প্রধান ছিলেন। এ যুদ্ধে যৌথ বাহিনী জয়ী হয়, পাকিস্তান ৯৩ হাজার সৈন্যসহ আত্মসমর্পণ করে। এর মাধ্যমেই পৃথিবীর মানচিত্রে বাংলাদেশ নামে একটি স্বাধীন দেশের উত্থান ঘটে।
শ্যাম মানেকশ' ভারতের মাত্র দুইজন সামরিক কর্মকর্তার একজন যারা সর্বোচ্চ সামরিক পদবী ফিল্ড মার্শাল অর্জন করেছেন। অন্যজন হলেন কোদানদেরা মদপ্পা কারিয়াপ্পা। প্রায় ৪ দশক সামরিক বাহিনীতে কর্মরত ছিলেন তিনি। এর মধ্যে মোট চারটি যুদ্ধে অংশ নিয়েছেন যার মধ্যে দ্বিতীয় বিশ্বযুদ্ধও অন্তর্ভুক্ত ছিল।
লেওঁ
লেওঁ () ১৯৯৪ সালে মুক্তিপ্রাপ্ত ফরাসি চলচ্চিত্র। ল্যুক বেসোঁ রচিত এবং পরিচালিত এই ছবিটি ফরাসি হলেও এর ভাষা ইংরেজি। এর ধরন হচ্ছে অ্যাকশন নাট্য।সমালোচকদের কাছ থেকে মূলত ইতিবাচক রিভিউ পেয়েছে। ২০০৮ সালের ৯ই জুন আইএমডিবি তাদের সর্বকালের সেরা ২৫০ চলচ্চিত্রের তালিকায় এটিকে ৩৭তম স্থান দিয়েছে।
এর রটেন টম্যাটোস রেটিং ৭৩%। আর মেটাক্রিটিক-এ শতকরা ৬৪জন সমালোচকই ইতিবাচক রিভিউ করেছেন।
জঁ রেনো
জঁ রেনো () (জন্ম: ৩০শে জুলাই, ১৯৪৮) একজন ফরাসি অভিনেতা। তিনি ফরাসি ও ইংরেজি এই উভয় ভাষার ছবিতেই অভিনয় করেন। হলিউডে বেশ কিছু সফল ছবি করেছেন যার মধ্যে দ্য দা ভিঞ্চি কোড অন্যতম।
গ্যারি ওল্ডম্যান
গ্যারি লিওনার্ড ওল্ডম্যান (জন্ম: ২১শে মার্চ, ১৯৫৮) একজন ইংরেজ চলচ্চিত্র অভিনেতা, পরিচালক, প্রযোজক। কখনও কখনও গানও গেয়ে থাকেন। হলিউডের সেলিব্রিটি দৃশ্য থেকে দূরে থাকার জন্য তাকে মাঝে মাঝে "অভিনেতার অভিনেতা" বলা হয়। অভিনয়ের বৈচিত্রতা এবং প্রকাশভঙ্গিপূর্ণ অভিনয়ের দক্ষতার জন্য ওল্ডম্যানকে তার প্রজন্মের অন্যতমে সেরা পর্দা অভিনয়শিল্পী বলে গণ্য করা হয়। অভিনয়ের কৃতিত্বের জন্য তিনি একটি একাডেমি পুরস্কার, তিনটি বাফটা পুরস্কার, একটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার এবং দুটি ক্রিটিকস চয়েস পুরস্কার লাভ করেছেন এবং এমি পুরস্কার ও পাল্ম দোরের মনোনয়ন লাভ করেছেন। ২০১১ সালে এম্পায়ারের পাঠকদের ভোটে তিনি এম্পায়ার আইকন পুরস্কার লাভ করেন।
ন্যাটালি পোর্টম্যান
ন্যাটালি পোর্টম্যান (জন্ম: ৯ই জুন, ১৯৮১) ইসরায়েলী-মার্কিন চলচ্চিত্র অভিনেত্রী। সমসাময়িক অভিনেত্রীদের মধ্যে তাকে অন্যতম শ্রেষ্ঠ প্রতিভাবান বলে ধরে নেওয়া হয়। ১৯৯০-এর দশকেই মডেল হিসেবে মিডিয়ায় আসতে শুরু করেন। ১৯৯৪ সালে স্বাধীন চলচ্চিত্র লেওঁ-তে অভিনয় করার মাধ্যমে সিনেমা ক্যারিয়ার শুরু করেন। সর্বাধিক জনপ্রিয়তা অর্জন করে স্টার ওয়ার্‌স ত্রয়ী-তে "পাদমে আমিদালা" চরিত্রে অভিনয় করার জন্য। ২০১১ সালে তিনি ব্লাক সোয়ান ছবিতে অভিনয় করার জন্য গোল্ডেন গ্লোব অ্যাওয়ার্ড, অ্যাকাডেমি অ্যাওয়ার্ড অর্জন করেছেন।
ন্যাটালি পোর্টম্যান মাত্র ৪ বছর বয়সেই নিত্য শেখা শুরু করেন। ছোটবেলা থেকেই তার অভিনয়ের প্রতি প্রবল আগ্রহ ছিল। একদিন এক মিডিয়া ব্যাক্তিত্ব তাকে শিশু মডেল শিল্পী হিসেবে তার সাথে কাজ করতে বললে তিনি তা প্রত্যাখ্যান করেন। কারণ তিনি স্বপ্ন দেখতেন একজন বড় অভিনেত্রী হতে।। কিন্তু ন্যাটালি পোর্টম্যান এর অভিনয় জীবন মুলত শুরু হয় ১৯৯৪ সালে ' লিওনঃ দ্যা প্রফেশনাল ' সিনেমার মাধ্যমে।
ক্যাচ আ ফায়ার
ক্যাচ আ ফায়ার (ইংরেজি ভাষায়: Catch a Fire) ২০০৬ সালে মুক্তিপ্রাপ্ত নাট্য থ্রিলার চলচ্চিত্র। বর্ণবাদী দক্ষিণ আফ্রিকায় কৃষ্ণাঙ্গ মুক্তিযোদ্ধা এবং সন্ত্রাস হল এর বিষয়বস্তু। টিম রবিন্স অভিনীত এই ছবিটি পরিচালনা করেছেন অস্ট্রলীয় পরিচালক ফিলিপ নয়েস। এটি সত্য কাহিনীর উপর ভিত্তি করে নির্মীত হয়েছে।রটেন টম্যাটোস-এ শতকরা ৭৬ জন সমালোচক ইতিবাচক সমালোচনা করেছেন। আর মেটাক্রিটিকে এর রেটিং হচ্ছে ৬২% যা "generally favorable reviews" নির্দেশ করে।
মেটাক্রিটিক
মেটাক্রিটিক (ইংরেজি ভাষায়: Metacritic) একটি ওয়েবসাইট যা গানের অ্যালবাম, কম্পিউটার গেম্‌স, চলচ্চিত্র, টেলিভিশন অনুষ্ঠান, ডিভিডি এবং বইয়ের রিভিউ তথা সমালোচনা সংগ্রহ এবং প্রকাশ করে। অ্যালবাম, গেম্‌স, সিনেমা, অনুষ্ঠান, ডিভিডি বা বইয়ের রিভিউ থেকে একটি শতকরা রেটিং গ্রহণ করা হয়। এই রেটিং এর গড় করার মাধ্যমে উক্ত বিষয়ের সামগ্রিক রেটিং প্রদান করা হয়। প্রতিটি বিষয় নিয়ে পৃথক পৃথক পৃষ্ঠা রয়েছে এতে। সবুজ, হলুদ এবং লাল রংয়ের মাধ্যমে সমালোচকদের সমালোচনার পর্যায়ে প্রকাশ করা হয়। এর ফলে বিষয়টির সামগ্রিক মান বিবেচনা করা যায়।
রটেন টম্যাটোস
রটেন টম্যাটোস () একটি ওয়েবসাইট যা চলচ্চিত্র এবং ভিডিও গেম্‌স বিষয়ক সমালোচনা, তথ্য ও সংবাদ সংগ্রহ ও প্রকাশ করে। মঞ্চে কোন প্রদর্শনী খারাপ হলে দর্শকরা সাধারণত পঁচা টমেটো ছুঁড়ে মারে। এই ধারণা থেকেই ওয়েবসাইটটির নামকরণ করা হয়েছে। এতে যেকোন সমালোচনা কেবল ভাল (fresh) বা পঁচা (rotten) হতে পারে। চলচ্চিত্রের ক্ষেত্রে সমালোচনাগুলো ভাল না পঁচা তা নির্বাচন করা হয়। শতকরা ৬০ ভাগের বেশি সমালোচনা ভাল হলেই কেবল সেটিকে ভাল বলা হয়। এর নিচে নেমে গেলে তা পঁচা বা রটেন হিসেবে চিহ্নিত হয়।
"রটেন টম্যাটোস" ওয়েবসাইট ১২ অগাষ্ট ১৯৯৯ সালে স্নেহ ড্যুং প্রতিষ্ঠা করেন। ড্যুংয়ের প্রাথমিক লক্ষ্য ছিল 'বিভিন্ন মার্কিন চলচ্চিত্রের পর্যালোচনা তৈরি করা যা সহজেই সবাই দেখতে পারবে।' ড্যুংয়ের জ্যাকি চ্যানের চলচ্চিত্র নিয়ে আগ্রহ ছিল বলে এ ধরনের ওয়েবসাইট তৈরির পিছনের কারণ।
নওয়াজ শরীফ
মিয়া মুহম্মদ নওয়াজ শরীফ (উর্দু: میاں محمد نواز شریف ) (জন্ম: ডিসেম্বর ২৫, ১৯৪৯) একজন পাকিস্তানী রাজনীতিবিদ। তিনি তিন বার পাকিস্তানের প্রধানমন্ত্রী নির্বাচিত হন। প্রথমবার তিনি নভেম্বর ১, ১৯৯০ হতে জুলাই ১৮, ১৯৯৩ পর্যন্ত এই পদে ছিলেন। দ্বিতীয় বার তিনি ফেব্রুয়ারি ১৭, ১৯৯৭ হতে অক্টোবর ১২, ১৯৯৯ পর্যন্ত দায়িত্ব পালন করেন। তৃতীয় বার দ্বায়িত্ব পালন করেন ২০১৩ থেকে ২০১৭ সাল পর্যন্ত। ১৯৮৫ সাল থেকে ১৯৯০ সাল পর্যন্ত তিনি পাঞ্জাবের মুখ্যমন্ত্রী হিসেবে দ্বায়িত্ব পালন করেন। তিনি পাকিস্তান মুসলিম লীগ এর সদস্য। আন্তর্জাতিক ভাবে তাঁর খ্যাতি ছড়িয়ে পড়ে ১৯৯৮ সালে ভারতের পারমাণবিক বোমা পরীক্ষার জবাবে পাকিস্তানের পালটা পারমাণবিক বিস্ফোরণ পরীক্ষার আদেশ করার পরে। , এবং ১৯৯৯ সালে জেনারেল পারভেজ মোশাররফ এর হাতে নাটকীয়ভাবে ক্ষমতাচ্যুত হওয়ার পরে।
নওয়াজ শরীফ ১৯৪৯ সালের ২৫ ডিসেম্বর পাকিস্তানের পাঞ্জাবের লাহোরে জন্মগ্রহণ করেন। শরীফের পরিবার কাশ্মীরী বংশোদ্ভূত পাঞ্জাবী। তার পিতা মুহাম্মদ শরীফ ছিলেন উচ্চ-মধ্যবিত্ত ব্যবসায়ী এবং শিল্পপতি। তার পরিবার অনন্তনাগ জেলা থেকে কাশ্মীরে আসেন ব্যবসায়ের খাতিরে এবং বিংশ শতাব্দীর প্রথম দিকে পাঞ্জাবের অমৃতসর জেলার জাতি উমরা গ্রামে স্থায়ীভাবে বসবাস শুরু করেন। নওয়াজের মাতার পরিবার পুলোয়ামার অধিবাসী ছিল। মুহাম্মদ আলী জিন্নাহ পরিচালিত আন্দোলন এবং ১৯৪৭ সালে পাকিস্তান সৃষ্টির পর তার পিতামাতা অমৃতসর থেকে লাহোরে চলে আসেন। তার পিতা আহলে হাদীসের অনুসারী ছিলেন। নওয়াজের পরিবার মাল্টিমিলিয়ন ডলারের স্টিল ব্যবসায় ইত্তেফাক গ্রুপ এবং কৃষি, পরিবহন ও সুগার মিলের ব্যবসায় শরীফ গ্রুপ এর মালিক। তার ভাই শেহবাজ শরীফ পাঞ্জাবের মুখ্যমন্ত্রী, এবং তার ভাতিজা হামজা শেহবাজ শরীফ পাকিস্তানের জাতীয় মন্ত্রীসভার সদস্য।
নওয়াজ সেন্ট অ্যান্থনি হাই স্কুলে পড়াশুনা করেন। তিনি গভর্মেন্ট কলেজ ইউনিভার্সিটি থেকে কলা এবং ব্যবসায় বিষয়ে স্নাতক লাভ করেন এবং লাহোরের পাঞ্জাব বিশ্ববিদ্যালয়ের ল কলেজ থেকে আইন বিষয়ক ডিগ্রি অর্জন করেন।
নওয়াজ কলসুম নওয়াজ শরীফকে বিয়ে করেন। কলসুমও কাশ্মীরী পরিবার থেকে এসেছেন। তার কন্যা মরিয়ম নওয়াজ প্রধানমন্ত্রীর যুব পরিকল্পনার বর্তমান চেয়ারপার্সন। মরিয়ম রাজনীতিবিদ মুহাম্মদ সফদার আওয়ানকে বিয়ে করেন। নওয়াজের আরেক কন্যা আসমা নওয়াজের বিয়ে হয় পাকিস্তানের বর্তমান অর্থমন্ত্রী ইসহাক ধরের পুত্র আলী ধরের সাথে। শরীফ পরিবারের নিবাস লাহোরের অদূরে রাইউন্ডের জাতি উমরায় অবস্থিত রাইউন্ড প্যালেস। সৌদি আরবের জেদ্দায় 'শরীফ ভিলা' নামে তার একটি বাড়ি রয়েছে। তার সৌদি আরবে নির্বাসনের সময় তিনি সেখান বাস করতেন। তার বড় পুত্র হুসাইন নওয়াজ একজন ব্যবসায়ী এবং তিনি সৌদি আরবে জেদ্দার বাড়িতে বসবাস করেন। তার ছোট পুত্র হাসান নওয়াজও একজন ব্যবসায়ী এবং তিনি লন্ডনে বসবাস করেন।
হিট (চলচ্চিত্র)
হিট (ইংরেজি ভাষায়: Heat) মাইকেল মান পরিচালিত অপরাধ বিষয়ক মহাকাব্যিক নাট্য চলচ্চিত্র। ১৯৯৫ সালের ১৫ই ডিসেম্বর এটি মুক্তি পেয়েছিল।
"নিল ম্যাক্‌কলি" লস এঞ্জেলেসের পেশাদার ডাকাত আর "লেফটেন্যান্ট ভিনসেন্ট হানা" পেশাদার গোয়েন্দা। নিল খুব আত্মকেন্দ্রিক ও শান্ত আর ভিনসেন্ট নিজ পেশায় সম্পূর্ণ নিবেদিত। ১৯৬০-এর দশকের একটি সত্য কাহিনীকে আশ্রয় করে এটি নির্মিত হয়েছে। চাক অ্যাডামসন নামে শিকাগোর এক পুলিশ কর্মকর্তা পেশাদার ডাকাত ম্যাক্‌কলিকে ধরতে গিয়ে বিচিত্র অভিজ্ঞতার সম্মুখীন হয়েছিলেন। ছবির কাহিনীও তাই।সমালোচকদের কাছ থেকে হিট প্রধানত ইতিবাচক সমালোচনা পেয়েছে। আইএমডিবি-তে এর রেটিং ১০ এর মধ্যে ৮.২। মেটাক্রিটিক-এ শতকরা ৭৬ জন প্রশংসা করেছেন। সেখানে দর্শকদের ভোটে এর রেটিং হচ্ছে ১০ এর মধ্যে ৮.৩। রটেন টম্যাটোস-এ রেটিং হচ্ছে ৮৯%।
চলচ্চিত্র সমালোচক রজার ইবার্ট এর চরিত্রগুলোর গভীরতার প্রশংসা করেছেন। তার মতে হিট সিনেমার চরিত্রগুলো সময়মত কাব্যিক এবং অন্তর্দৃষ্টি সম্পন্ন হয়ে উঠে যার ফলে তারা কি ভাবছে তা প্রকাশিত হয়ে যায়। উল্লেখ্য, অ্যান্ড্রু রস এই ছবির কথাবার্তাকে একেবারে সস্তা ও গতানুগতিক বললেও রজার ইবার্ট বলেছেন ঠিক উপর্যুক্ত কারণেই চিত্রনাট্যটি গতানুগতিক হয়নি।
মাইকেল মান (দ্ব্যর্থতা নিরসন)
নিচের যে কাউকে বোঝাতে পারে:
মাইকেল মান (চলচ্চিত্র পরিচালক)
মাইকেল কেনেথ মান (ইংরেজি ভাষায়: Michael Kenneth Mann) (জন্ম: ৫ই ফেব্রুয়ারি, ১৯৪৩) মার্কিন চলচ্চিত্র পরিচালক, প্রযোজক ও চিত্রনাট্যকার। রচনা, পরিচালনা এবং প্রযোজনার জন্য চার বার একাডেমি পুরস্কার-এর মনোনয়ন লাভ করেছেন। ১৯৯৯ এবং ২০০৪ সালে এই মনোনয়নগুলো পেয়েছিলেন।
জ্ঞানদাস
কবি জ্ঞানদাস (শ্রীমঙ্গল, মঙ্গল ঠাকুর বা মদনমঙ্গলা নামেও পরিচিত ছিলেন) একজন মধ্যযুগীয় বাংলা কবি। তাঁর জন্ম ১৫৬০ সিউড়ী ও কাটোয়ার অন্তর্বর্তী কাঁদরা নামক গ্রামে মঙ্গলাখ্য বিপ্রবংশে। তিনি ষোল শতকের পদাবলী সাহিত্যের একজন সেরা কবি। তাঁর সুনাম চন্ডীদাস বা বিদ্যাপতির চেয়ে কোন অংশে কম নয়। তাঁর জীবন সম্বন্ধে খুব বেশি কিছু জানা জায় না। তিনি ছিলেন ভক্ত বৈষ্ণব সে জন্য তার পদে ভক্তের আবেগ বেশি পাওয়া যায়। সেকালের বটপত্রে জ্ঞানদাস সম্পর্কে সামান্য কিছু তথ্য আছে।
শ্রীচৈতন্যের জীবনী লিখেছেন কৃষ্ণদাস কবিরাজ। তার চৈতন্যচরিতামৃত গ্রন্থে জানা যায়,জ্ঞানদাস নিত্যানন্দ শাখার একজন বৈষ্ণব। নিত্যানন্দ ছিলেন চৈতন্যের ঘনিষ্ঠ সহচর এবং বাংলার বৈষ্ণব সমাজের খুব বড় নেতা। জ্ঞানদাসের অনেক পদে নিত্যানন্দের ভক্তি ও প্রশংসা আছে। পদগুলো পড়লে মনে হয় জ্ঞানদাস নিত্যানন্দকে অনেক কাছ থেকেই দেখেছিলেন। নিত্যানন্দের মৃতুর পর তাঁর দ্বিতীয়া স্ত্রী জাহ্নবা দেবী বৈষ্ণব সমাজের নেত্রী হয়েছিলেন। জ্ঞানদাস ছিলেন জাহ্নবা দেবীর শিষ্য। চৈতন্যের মৃত্যুর পর বাংলাদেশে বৈষ্ণব গ্রন্থগুলো প্রচারের দায়িত্ব যাঁরা নিয়েছিলেন, নরোত্তম দাস (আনুমানিক ১৫৪০-১৬১০) তাঁদের মধ্যে একজন। তিনি রাজশাহী জেলার খেতুরি নামক স্থানে এক মহা উৎসবের আয়োজন করেছিলেন এবং উৎসবে বাংলাদেশের সব বৈষ্ণবকে ডেকেছিলেন। সেই মহামেলায় জ্ঞানদাসও অংশ নিয়েছিলেন বলে জানা যায়। তখন নাকি তাঁর বয়স প্রায় পঞ্চাশ বছর। জ্ঞানদাস বলরাম দাস, গোবিন্দ দাস প্রমুখ বৈষ্ণব কবিদের সমসাময়িক হতে পারেন।
কারো মতে, তাঁর জন্ম ১৫৩০ সালে; কারো মতে ১৫২০ থেকে ১৫৩৫ সালের মধ্যে। জন্ম পশ্চিমবঙ্গের বর্ধমান জেলার কাঁদড়া গ্রামে। নিত্যানন্দের জন্মস্থান একচক্রা বা একচাকা গ্রামের কাছাঁকাছি এই কাঁদড়া গ্রাম। এখানে জ্ঞানসাসের একটি মঠ আছে। জ্ঞানদাসের মৃত্যু উপলক্ষে প্রতিবছর পৌষ মাসের পূর্ণিমার সময় এই জায়গায় মেলা হয়। জ্ঞানদাস অবিবাহিত ছিলেন বলে জানা যায়। অন্যমতে, তিনি বিয়ে করেছিলেন এবং তাঁর একটি পুত্র ছিল।
জ্ঞানদাস একজন উৎকৃষ্ট পদাকার ছিলেন। তাঁর কিছু স্মরনীয় পদ আছে। যেমন, রূপ লাগি আঁখি ঝুরে গুণে মন ভোর, কিংবা সুখের লাগিয়ে এ ঘর বান্ধিলুঁ ইত্যাদি। এই সব পদ বৈষ্ণব সাহিত্যকে সমৃদ্ধ করেছে। পদাবলীর গুণ ও মান বৃদ্ধিতে জ্ঞানদাসের একটি বিশিষ্ট ভূমিকা আছে। ষোল শতক পদাবলীর স্বর্ণযুগ। জ্ঞানদাস এই স্বর্ণযুগের কবি। ভক্তের অনুভূতিকে কবিতায় প্রকাশ করার অপূর্ব প্রতিভা তাঁর মধ্যে ছিল।
শব্দব্যবহার ও ভাষাভঙ্গি একই রকম বলে জ্ঞানদাসকে চন্ডীদাসের অনুসারী বলা হয়। অকৃত্রিম সহজ রচনারীতির দিক থেকে চন্ডীদাসের সঙ্গে তাঁর মিল অবশ্যই আছে। কিন্তু জ্ঞানদাস একজন সতন্ত্র কবি। আধুনিক কালের গীতিকবিতার বৈশিষ্ট তাঁর পদে পাওয়া যাবে।
জ্ঞানদাসের নামে প্রায় শ'দুয়েক পদ চালু আছে। ব্রজবুলিতেও তিনি অনেক পদ রচনা করেছেন। তবে তাঁর বাংলা পদগুলো ব্রজবুলির পদের তুলনায় অনেক ভাল।
জ্ঞানদাসের একটি বিখ্যাত পদ নিম্নরূপ:
জ্ঞানদাস সঙ্গীত বিষয়েও একজন বিশেষজ্ঞ। একালে রবীন্দ্রনাথ ও নজরুল যেমন নিজেদের লেখার গানে সুর দিয়েছেন, সেকালে জ্ঞানদাসও একই কাজ করেছেন। সম্ভবত এ ক্ষেত্রে জ্ঞানদাস বাংলা সাহিত্যে প্রথম ব্যক্তি, যিনি গান লিখে সুর দিয়েছেন। কীর্তন গানেও তাঁর দক্ষতা ছিল বলা হয়। কীর্তনের নতুন ঢঙ তিনি তৈরি করেছিলেন।
ভবদেব ভট্ট
ভবদেব ভট্ট প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন। তিনি অর্থশাস্ত্র, আয়ুর্বেদ, অস্ত্রবেদ, গণিতসিদ্ধান্ত, জ্যোতিষ ফলসংহিতা, ব্রহ্মাদ্বৈত দর্শন প্রভৃতি বিষয়ে সুপন্ডিত ছিলেন।
ভবদেব ভট্টের পিতামহ আদিদেব বঙ্গদেশের রাজার সন্ধিবিগ্রহিক ছিলেন। ভবদেব ভট্টের পিতার নাম ছিল গোবর্ধন এবং মাতার নাম ছিল সাঙ্গোকা। তিনি বর্মণরাজ হরিবর্মার মহাসন্ধিবিগ্রহিক মন্ত্রী ছিলেন। তিনি রাঢ় অঞ্চলের সিদ্ধল গ্রামের অধিবাসী একজন সাবর্ণ গোত্রের ব্রাহ্মণ ছিলেন।
বাচস্পতি রচিত ভবদেব প্রশস্তি অনুসারে ভবদেব ভট্ট হোরাশাস্ত্র ও ধর্মশাস্ত্র সম্বন্ধে একটি করে গ্রন্থ রচনা করেন এবং ভট্টোক্ত বা কুমারিলোপ্ত নীতি অনুসরণ করে মীমাংসা সম্বন্ধে তৌতাতিতমততিলক নামে একখানি গ্রন্থ রচনা করেন। কিন্তু পরবর্তীকালে ধর্মশাস্ত্র সম্বন্ধে ব্যবহারতিলক, প্রায়শ্চিত্তপ্রকরণ ও ছান্দোগ্যপ্রকরণ নামক তাঁর তিনখানা রচিত গ্রন্থ সম্বন্ধে জানা গেছে। এর মধ্যে ব্যবহারতিলক গ্রন্থের কোন পুঁথি খুঁজে পাওয়া যায়নি, কিন্তু রঘুনন্দন, মিত্রমিশ্র ও বর্ধমান নামক তিন স্মার্তের রচনায় এই গ্রন্থ থেকে আলোচনা করা হয়েছে। প্রায়শ্চিত্তপ্রকরণ গ্রন্থে ভবদেব ভট্ট তিনি ছয় প্রকার অপরাধ ও তার প্রায়শ্চিত্ত সম্বন্ধে আলোচনা করেছেন ও এই গ্রন্থ সম্বন্ধে বেদাচার্য, নারায়ণভট্ট ও গোবিন্দানন্দের মত বিখ্যাত ধর্মশাস্ত্ররচয়িতারা আলোচনা করেছেন। ছান্দোগ্যপ্রকরণ গ্রন্থে সামবেদীয় ব্রাহ্মণদের গর্ভাধান, পুংসবন, সীমান্তোন্নয়ন প্রভৃতি ষোল প্রকার সংস্কার সম্বন্ধে আলোচনা করা হয়েছে। ভবদেব ভট্ট রচিত হোরাশাস্ত্র সম্বন্ধে কোন গ্রন্থ এখনো পর্যন্ত খুঁজে পাওয়া যায়নি।
বৃন্দাবন দাস ঠাকুর
বৃন্দাবন দাস একজন মধ্যযুগীয় এবং পদাবলী সাহিত্যের বিখ্যাত কবি ছিলেন। বর্ধমানের কাছে দেনুর গ্রামে ১৬ শতকের শুরুতে জন্ম। তাঁর রচিত শ্রীচৈত্যন্যদেবের জীবনী চৈত্যন্যভাগবত সবচেয়ে পুরোনো যা বৈষ্ণব সমাজে বেদব্যাস হিসাবে বিখ্যাত। তাঁর রচিত "গোপিকামোহন" কাব্যও বৈষ্ণব সমাজের আদরের বস্তু। তিনি "কৃষ্ণকর্ণামৃতটীকা", "নিত্যানন্দযুগলাষ্টক", "রসকল্পসারস্তব", "রামানুজগুরু-পরম্পরা" প্রভৃতি কয়েকটি সংস্কৃত কাব্য রচনা করে যশ লাভ করেন।
স্পেলবাইন্ডার (টিভি সিরিজ)
স্পেলবাইন্ডার (ইংরেজি ভাষায়: Spellbinder, পোলীয় ভাষায়: Dwa światy বা "দুই বিশ্ব") অস্ট্রেলিয়া ও পোল্যান্ডের যৌথ প্রযোজনায় নির্মিত বিজ্ঞান কল্পকাহিনীমূলক টেলিভিশন সিরিজ। "অস্ট্রেলিয়ান চিলড্রেন্‌স টেলিভিশন ফাউন্ডেশন"-এর সহায়তায় এই সিরিজটি নির্মাণ করেছে যৌথভাবে "ফিল্ম অস্ট্রেলিয়া" এবং Telewizja Polska। ১৯৯৫ সালে এটি সর্বপ্রথম সম্প্রচারিত হয়েছিল।
সূফী রক
সূফী রক পাকিস্তানী রক মিউজিকের একটি ধরণ।
১৯৯৩ সালে নাদিম পারাচা এই নামটি উদ্ভাবন করেন। তিনিই রক ও সূফী সঙ্গীতের মাঝে সংযোগ ঘটান। সঙ্গীতের এই ধারা পাকিস্তানে খুবই জনপ্রিয়। শুধু জুনুন নয়, আরও অনেক ব্যান্ড এখন ই ধারার গান করে। বেশিরভাগ সূফী রক গাওয়া হয় উর্দু ভাষায়।
ইখতিয়ারউদ্দীন গাজি শাহ
ইখতিয়ারউদ্দীন গাজি শাহ (১৩৪৯-১৩৫২) ছিলেন পূর্ব বঙ্গে সোনারগাঁয়ের সুলতান এবং সুলতান ফখরুদ্দিন মোবারক শাহের পুত্র ও উত্তরাধিকারী। তিনি তিন বছর ধরে বঙ্গদেশের সমগ্র পূর্বাঞ্চল ও দক্ষিণ-পূর্ব অংশে বিস্তৃত সোনারগাঁও রাজ্যে রাজত্ব করেন। ১৩৪০ খ্রিস্টাব্দ থেকে চট্টগ্রাম সোনারগাঁও রাজ্যের অংশ ছিল কিন্তু গাজি শাহের রাজত্বের দ্বিতীয় বর্ষে (১৩৫০) আরাকানের রাজা চট্টগ্রাম দখল করেন। ১৩৫২ খ্রিস্টাব্দে গাজি শাহ পশ্চিম বঙ্গের লখনৌতির সুলতান শামসুদ্দীন ইলিয়াস শাহের নিকট পরাজিত ও নিহত হন। এরূপে সোনারগাঁও ইলিয়াস শাহের অধিকারভুক্ত হয়। সুতরাং ইলিয়াস শাহ সারা বাংলার একমাত্র সুলতান হন।
ইয়াহু! মেইল
ইয়াহু! মেইল একটি বিনামূল্যের ই-মেইল সেবা। কম্পিউটিং কোম্পানি ইয়াহু ইনকর্পোরেটেড এই সেবাটি নিয়ন্ত্রণ করে। ইয়াহু! মেইল পৃথিবীর সবচেয়ে জনপ্রিয় ওয়েবভিত্তিক ই-মেইল সেবাগুলির একটি। ১৯৯৭ সালে শুরু হওয়া এই সেবাটি, comScore-এর দেয়া তথ্যমতে, পৃথিবীর দ্বিতীয় বৃহত্তম ওয়েবভিত্তিক ই-মেইল সেবাদানকারী, যার, ২০১০-এর নভেম্বরে, ২৭৩.১ মিলিয়ন ব্যবহারকারী রয়েছেন।
এতে আছে শক্তিশালী স্প্যাম প্রোটেকশন, স্বয়ংক্রিয় ভাইরাস পরীক্ষণ এবং অসীম জায়গা। খারাপ দিকের মধ্যে আছে ভারী ওয়েব ইন্টারফেস, ফ্রি একাউন্টে POP সাপোর্টের অভাব, এবং বিজ্ঞাপন বা এডের উপস্থিতি।
অখিলবন্ধু ঘোষ
অখিলবণ্ধু ঘোষ (জন্ম: ১৯২০ - মৃত্যু: ২০ মার্চ ১৯৮৮) একজন বিখ্যাত বাঙালি গায়ক ।
অখিলবণ্ধু ঘোষ বাংলা আধুনিক গানে এক নতুন মাত্রা যোগ করেছিলেন । বাংলা আধুনিক গানকে রাগাশ্রয়ী করে তোলার পিছনে তাঁর অনেক অবদান ছিল ।
তাঁর জনপ্রিয় গানের মধ্যে উল্লেখযোগ্য :
সংসদ বাঙালি চরিতাভিধান - সাহিত্য সংসদ - দ্বিতীয় খণ্ড
অশোক গুপ্ত
অশোক গুপ্ত (জন্ম: ১৯২৪ (?) - মৃত্যু: ৫ ফেব্রুয়ারি ১৯৯৫) বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন ।
অশোক গুপ্ত ঢাকায় পড়াশোনা করেছেন । কিছুদিন প্রেস ট্রাস্ট অফ ইন্ডিয়ায় সাংবাদিকতা করেছেন । তারপর ফরেন সার্ভিস পাস করে চাকরিতে যোগ দেন । অবসর গ্রহণের সময় প্যারিসের দূতাবাসে কর্মরত ছিলেন ।
তাঁর রচিত কয়েকটি গ্রন্থ :
ছোটদের জন্য তাঁর কয়েকটি গ্রন্থ:
সংসদ বাঙালি চরিতাভিধান - সাহিত্য সংসদ - দ্বিতীয় খণ্ড